text:
29. mai 2017Nr. 72
Løgtingslóg um filmshús
Samsvarandi samtykt Løgtingsins staðfestir og kunnger løgmaður hesa løgtingslóg:
Endamál og uppgávur
§ 1. Filmshúsið skal vera ein savnandi depil og røkja uppgávur, sum birta upp undir film sum vinnu, íroknað:
1) Ráðgeva og leiðbeina føroyskum filmsfólkum og verða savningarstaður fyri føroyska filmsumhvørvið.
2) Marknaðarføra føroyskan film uttanlands, marknaðarføra Føroyar sum filmsland og veita ráðgeving í sambandi við filmsframleiðslur.
3) Virka fyri at hækka førleikastøðið innan filmsframleiðslu í Føroyum.
Leiðsla
§ 2. Leiðslan av Filmshúsinum er hjá einum stýri við trimum limum, sum landsstýrismaðurin tilnevnir, harav ein eftir tilmæli frá Mentamálaráðnum og ein eftir tilmæli frá Felagnum Føroysk Filmsfólk.
Stk. 2. Landsstýrismaðurin ásetir samsýning til leiðsluna.
Virksemi og umsiting
§ 3. Landsstýrismaðurin ásetir í kunngerð nærri reglur um virksemi og umsiting av Filmshúsinum, og um at skrivstovuhaldið verður lagt til skrivstovu, sum landsstýrismaðurin skipar.
Kæra
§ 4. Fyrisitingarligar avgerðir, sum Filmshúsið hevur tikið, kunnu kærast til landsstýrismannin innan 4 vikur eftir, at avgerðin er tikin.
Gildiskoma
§ 5. Henda løgtingslóg kemur í gildi dagin eftir, at hon er kunngjørd.
Í Tinganesi, 29. mai 2017
Aksel V. Johannesen (sign.)
løgmaður


c: text/html

text:
17.3.15
Björk - Lionsong
Feitt videolag til sangin "Lionsong" frá nýggju plátuni við heitinum Vulnicura frá Björk.
Eg havi ikki lurtað eftir nýggju plátuni (enn), men eri spent at hoyra. Umframt nýggju útgávuna, hevur Björk eisini verið frammi í samband við kvinnur og tónleikaídnað. Knút skrivaði eina grein á blogginum hjá sær um kynsleiklutir í populertónleiki, ið heilt vist er verd at lesa og er at finna HER
Eins og húsin til The Gentlewoman er fantastiska flottur. Ætli heilt vist at ogna mær eitt eintak um eg detti framvið eitt slíkt her í París. Havi eisini hoyrt nógv gott um blaðið The Gentlewoman - at innihaldið faktiskt er áhugavert í mun til onnur kvinnubløð, ið eg haldi ofta kunnu verða heldur einkisigandi.
Eg havi ikki lurtað eftir nýggju plátuni (enn), men eri spent at hoyra. Umframt nýggju útgávuna, hevur Björk eisini verið frammi í samband við kvinnur og tónleikaídnað. Knút skrivaði eina grein á blogginum hjá sær um kynsleiklutir í populertónleiki, ið heilt vist er verd at lesa og er at finna HER
Eins og húsin til The Gentlewoman er fantastiska flottur. Ætli heilt vist at ogna mær eitt eintak um eg detti framvið eitt slíkt her í París. Havi eisini hoyrt nógv gott um blaðið The Gentlewoman - at innihaldið faktiskt er áhugavert í mun til onnur kvinnubløð, ið eg haldi ofta kunnu verða heldur einkisigandi.
Subscribe to: Post Comments (Atom)

robotstxt: allowed

filter: keep


text:
Barbara Holm 14.06.2014 (18:20)
Google Streetview til Føroya
Ein umboðsmaður fyri Google hevur vent sær til Dátueftirlitið í samband við, at ætlanir vóru hjá Google at koma til Føroyar at taka myndir til Google Streetview.
Vitjandi hjá Google fáa í næstum møguleikan at ferðast til Føroya á netinum, tá ið Google Streetview kemur til Føroya at avmyndað landið.
Dátueftirlitið skrivar í ársfrágreiðingini fyri 2013, at Google hevur vent sær til stovnin fyri at fáa til vega upplýsingar um hvørji atlit skulu takast, tá ið Google skal til Føroya at avmynda landið.
Myndatøkan fer fram soleiðis, at Google við bilum ferðast kring landið, og tekur myndir á almennum øki. Hesar myndir verða lagdar út á alnetið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
”Granskingarverkætlanin Seafoodplus gekk sera væl og Seafoodplus er nú ein merkjavøra innan sjómatargransking – nýggi plattformurin byggir víðari á hetta arbeiði”, sigur Joob Luten varðapresidentur í Seafoodplus, ES ráðgevi og granskari á Nofima í Noregi. Luten er ein av fýra limum í arbeiðsbólki, sum hevur ment nýggja plattformin.
Bæði granskingarstovnar, virkir og vinnufeløg kunnu gerast limir í plattforminum og nú tvær vikur eftir almannakunngerðina hava 35 ymiskir stovnar meldað seg til.
Endamálið er, at hetta skal gerast plattformurin fyri øll, sum arbeiða við og eru áhugað fyri gransking innan sjómat. Endamálið er eisini, at hetta skal gerast staðið, har áhugaði fyri sjómatargransking tosa við einari rødd yvirfyri politisku skipanini, sum avgerð, hvat granskast skal í framyvir.
”Ætlanin er at skipa fyri eini altjóða ráðstevnu um árið umframt at skipa fyri verkstovum, hetta fyri at stimbra tvørfakligum samstarvi millum granskarar í Evropa, soleiðis at sjómatargransking í Evropa verður leiðandi í heiminum”, sigur Luten.
Seafoodplus verkætlanin var liðug við ársskiftið og var størsta granskingarverkætlan innan sjómat, sum ES hevur gjøgnumført. Umleið 200 granskarar frá 68 universitetum, granskingarstovnum og vinnufyritøkum í 17 londum luttóku. Kelda www.kyst.no


text:
Kommuna
Ein kommuna er ei eind, sum stýrir einum øki í einum landi. Eitt býráð ella bygdarráð stýrir kommununi. Flestu kommunur hava eina umsiting, sum tekur sær av tí fyrisitingarliga, sum t.d. at taka sær av rokningum, at taka ímóti boðum ella klagum frá borgarunum t.d. um teknisk mál, at gera mál klár til býráðið at taka støðu til. Heilt smáar kommununur hava ofta onga umsiting, tær hava tó sum oftast avtalu við ein lokalan bókhaldara. Málið hjá kommunum er at skapa best møguligar umstøður hjá fólki. Í 2009 vóru 30 kommunur í Føroyum til samans. Áðrenn tað var talið umleið 50.
Innihaldsyvirlit
Kommunal viðurskifti[rætta | rætta wikitekst]
Í okkara samfelag er nógv ymiskt kommunalt. Kommunan hevur nógvar ymiskar uppgávur innanfyri tað sosiala, tað er: at byggja og reka skúlan og frítíðarundirvísing, at umsita barnaforsorgarlógina, at útvega bústað, viðtaluhøli og tól til kommunulæknar. Eisini skal kommunan gjalda fyri heilsu-, heima- og skúlasjúkrasystir, skúlalækna og skúlabarnatannarøktina. Kommunan syrgir eisini fyri at veita tænastur sum: at byggja bygdavegir, gøtuljós, vatnverk, ungdómshús, barnagarð, syrgja fyri kirkjugarði, ruskburturbeining, kloakk og byggja ítróttarhøll og ítróttarvøll o.s.fr.
Kommunalar nevndir[rætta | rætta wikitekst]
Tað er ymiskt hvussu nógvar og hvørjar nevndir, ið kommunur hava. Tær minstu kommunurnar í Føroyum, sum hava færri enn 500 íbúgvar, hava ofta als onga nevnd, har eru tað bygdarráðini ið taka sær av øllum málum. Í størri kommunum eru fleiri nevndir, sum eru mannaðar av 3-4 býráðslimum. Sum dømi kann nevnast, at Tórshavnar Býráð í 2008-2012 hevði sjey nevndir: Fíggjarnevndin, Byggi- og býarskipanarnevndin, Mentamálanevndin, Sosiala Nevndin, Havnarnevndin, Heilsu- og Umhvørvisnevndin og Tekniska Nevndin. Tær størri kommunurnar hava ofta staðbundnar nevndir fyri bygdir ella oyggjar, sum ofta hava verið sjálvstøðugar kommunur fyrr, men nú eru lagdar saman við tí størri kommununi.
Kommunan fíggjarliga[rætta | rætta wikitekst]
Høvuðsinntøkan hjá kommununi er skattur frá borgarunum, sum búgva í kommununi. Skattaprosentið hjá kommununum í Føroyum liggur umleið 20. Størra partin av inntøkuni koma tó frá kommunuskatti, og allir borgarar gjalda sama prosent í kommunuskatti. Hóast kommunur fáa nógv skattapening, kosta allar uppgávurnar nógv. Nógv av útreiðslunum eru fíggjaðar við lántøku, sum skal gjaldast aftur. Tá ið rentur og avdráttur á lánum eru, tyngir tað nógv raksturin hjá nógvum kommunum í dag.
Feløg sum arbeiða við kommunalum viðurskiftum[rætta | rætta wikitekst]
Føroya Kommunufelag (FKF): varð stovnað í 1968. Í felagnum eru 45 kommunur. Mál, sum felagið arbeiðir við, er alt, sum hevur við kommunal viðurskifti at gera. IRF: IRF er ein interkommunalur renovasjónsfelagskapur. IRF tekur sær av nátturu- og umhvørvisvernd. T.v.s. beina rusk, tøma rottangar, reinsa kloakkir o.s.fr. Allar kommunur í Føroyum eru limir í IRF, uttan Tórshavnar Kommuna. Kommunusamskipan Føroya (KSF): 7 kommunur eru limir í KSF. KSF skipar fyri mál sum er beinleiðis viðkomandi fyri borgaran. Dømir: gera lógarsmíð og lógartulking, uppskot til mannagongdir og skipanir, førleikamenning v.m. SEV: SEV tekur sær av elgerð og letur streym til brúkarar í Føroyum. Allar kommunur í Føroyum eru limir.
Keldur[rætta | rætta wikitekst]
- Petur Ove Petersen, Tú og samfelagið 1 (1996)
- Logting.fo
- Kommunusamskipan Føroya


text:
Sigast skal, at okkara lið var sera skert til hendan dystin, av tí at Hildur og Marjun eru staddar uttanlands, og útyvir tær, vóru tríggir leikarar burturstaddir. Hóast hesu mongu avboðini, so var eingin slingur í valsinum. Aðrir leikarar traðkaðu til, og var tað hugaligt at síggja, at HB eigur so nógvar ungar evnaríkar leikarar. Eitt nú var hetta fyrsti dystur hjá Rebekku Benbakouru á okkara U17-liðið, og hóast hon enn hevur aldur til U14 gentur, so vísti hon, at hon er klár til meira enn tað. Hon gjørdist toppskjútti við heili 5 málum, sera flott Rebekka!
Úrslitið er kanska eitt sindur einvegis, men tó vóru ljóspunkt at hóma á unga B71-liðnum. Har eru fleiri leikarar, sum hava roynt seg á U17-landsliðnum, og aðrir sum veruliga vísa góðar dygdir og kvikleika. Breiddin er kanska tað størri í HB í løtuni, men tað skal ikki takast frá B71, at tær leiktu heilt væl til tíðir. Vit takka B71 fyri ein góðan dyst og gleða okkum at vitja Sandoynna seinni í ár.
Næsti dystur hjá okkum er 4. mai, tá vit taka í móti EBS/Skála í Gundadali. EBS/Skála verður roknað sum ein kandidatur til FM heitið í kappingini í ár, so tá koma vit at standa okkara fyrstu roynd. Vónandi verður tað enn ein góður HB-dagur!
Málskjúttar: Rebekka Benbakoura 5 mál, Lív Arge 4 mál og Milja Simonsen 3 mál.


text:
Altjóða handikapdagur
Innbjóðing til altjóða handikapdagin
Tað hevði glett okkum, um tú vildu hátíðarhalda altjóða handikapdagin saman við okkum í Løkshøll 3. desember 2011. Vit halda, at tað er alneyðugt at varpa ljós á viðurskiftini hjá teimum, ið bera brek. Vit fegnast um allir batar, sum verða gjørdir, - men vit vita eisini, at enn er langt á mál.
Vit bjóða tær sera áhugaverdir fyrilestrar, tónleik og eitt gevandi orðaskifti. Tiltakið er ókeypis.
Kl. 14.30 Kaffi & bókasøla: Tey bæði - trúfesti og fullkomin friður. Hanus Samró
Kl. 15.00 Barbara á Tjaldrafløtti: Vælkomin og stutt framløga av handikapsáttmálanum á lættlisnum máli.
Kl. 15.05 Annika Olsen, landsstýriskvinna setur dagin
Kl. 15.15 Tóra við Keldu: Hvat var tað eg gjørdi?
KL. 15.40 Tónleikur: Kristina Bærendsen & Beddi
Steðgur Kaffi, køkur og frukt (ókeypis)
Kl. 16.20 Lisbeth Zornig Andersen: Arbeiðsmarknaður og brek
Kl. 17.00 Orðstýrarin tekur samanum og setur spurningar
Kl. 17.20 Leila Solmunde: Endar dagin
Orðstýrari: Jón Brian Hvidtfelt
Teknmálstulkar eru við til fundin
Vinarliga
Almannamálaráðið
Ráðið fyri brekað
Meginfelag teirra Brekaðu
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Danjal av Rana 18.08.2017 (11:47)
Seðlarnir koma um náttúratíð
Grindin, sum legði beinini í Sandagerði í morgun taldi 59 ella 60 hval sigur Jón Johansen, grindaformaður.
Tað var klokkan 7 í morgun, at fólk á Argjum sóu eina grind út fyri Tjørnunes á Nólsoy. Um áttatíðina legði hon beinini í Sandagerði.
Grindin er nú tikin upp og menn eru farnir undir at merkja teir 59 ella 60 hvalirnar.
Finnbogi Midjord, sýslumaður, er staddur í Suðuroy, men kemur til Havnar seinnapartin. Tá verður grindin býtt í drápspartar.
- Vit miða móti at fáa seðlarnar út klokkan 17. Fólk mugu annars fylgja við á heimasíðuni hjá Tórshavnar kommunu, sigur hann.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Kunning til lesandi barnakonur, sum hava bústað í Danmark, og ynskja at eiga á Landssjúkrahúsinum
Lesandi føroyskar kvinnur sum búgva uttanlands, kunnu velja at eiga í Føroyum.
Fyri at tú kann eiga í Føroyum og barnið kann verða skrásett eftir føðing, er neyðugt at tú fylgir vegleiðingini niðanfyri.
Ert tú búsitandi í Suðurjútlandi, eru serligar reglur galdandi, sí niðanfyri.
Áðrenn tú kemur til Føroyar
Tú skalt hava við tær ferðajournal og harumframt skalt tú fáa til vega svangerskabsjournal frá egnum lækna. Ert tú ella hevur tú verið sjúk, hevur havt kompliseraða viðgongu ella áður havt kompliseraða viðgongu ella føðing, er neyðugt at tú fært til vega avrit av journaltilfari frá sjúkrahúsi og møguliga eisini frá egnum lækna, sum lýsa hetta.
Fá til vega navn og bústað hjá sóknini, har tú hoyrir til. Tú kann t.d. finna tína sókn á www.sogn.dk.
Býrt tú í Suðurjútlandi, skalt tú í staðin fáa til vega navn og bústað hjá kommununi, sum tú býr í. Í Suðurjútlandi er tað kommunan sum skrásetir barnið í mun til Danmark annars, har tað er sóknin sum skrásetir barnið.
Fá til vega navn og bústað hjá heilsufrøðisskipanini, har tú hoyrir til.
Hav við avrit av navna- ella dópsbrævi, og vigslubrævi um tú ert gift.
Tá tú ert komin til Føroya
Set teg í samband við Ljósmøðraskipanina og bið um tíð til viðtalu hjá ljósmóðir.
Ljósmóðirin syrgir fyri at tú fær tikið neyðugar blóðroyndir áðrenn tú eigur.
Ljósmóðirin kunnar teg um møgulig tilboð um føðingarfyrireiking.
Skráseting av nýfødda barninum
Tá barnið er føtt, sendir ljósmóðirin føðifráboðan til viðkomandi sókn/kommunu saman við avriti av navna/dópsbrævi hjá tær. Ert tú gift, sendir ljósmóðirin avritið av vígslubrævinum. Sóknin/kommunan skrásetir síðani barnið.
Faðirskap
Tú skrásetir sjálv faðirskapin hjá barninum á heimasíðuni www.personregistrering.dk. Her finnur tú eisini vegleiðing og skjøl at fylla út í sambandi við faðirskapið. Faðirskapið skal skrásetast í seinasta lagi 14 dagar eftir føðing.
Ert tú gift, verður faðirskapið skrásett sjálvvirkandi.
Pass
Tú fær eitt fyribilspass til barnið við at venda tær til Føroya Landfúta, avgreiðsla Yviri við Strond 17. Tú fær eina føðifráboðan frá ljósmóðrini, sum tú skal brúka til endamálið.
Tað er ikki eitt krav, at barnið er navngivið fyri at fáa fyribilspass.
Tað ber til at ferðast til DK við barninum, uttan at barnið hevur fingið fyribilspass. Tá er neyðugt at vísa føðifráboðanina sum samleikaprógv á Flogvøllinum. Mynduleikarnir viðmæla tó, at tú fær barninum eitt fyibilspass, m.a. tí tað ber ikki til hjá barninum at koma aftur til Føroya uttan fyribilspass.
Heilsufrøðisskipan
Verður tú verandi í Føroyum eina tíð aftaná føðing, boða vit Gigni frá, soleiðis at tú fær vitjan av heilsufrøðingi, meðan tú ert í Føroyum. Tá tú aftur fer til DK, boðar Gigni heilsufrøðinginum í Danmark frá.
Fert tú beinleiðis aftur til Danmarkar, tá tú hevur átt, sendir ljósmóðirin føðifráboðan til heilsufrøðingin í Danmark. Tú skal sjálv seta teg í samband við heilsufrøðingin tá tú ert komin til Danmarkar aftur.
Mannagongd um tú býrt í Suðurjútlandi
Serligar reglur eru galdandi í Suðurjútlandi í mun til Danmark annars. Her verður barnið skrásett hjá kommununi, har tú býrt. Er barnið føtt uttanfyri kommununa, skalt tú sjálv, sum skjótast eftir føðing og í seinasta lagið 14 dagar eftir føðing, lata kommununi føðifráboðanina. Gev gætur, at kommunan skal hava føðifráboðanina í hendi innan freistina. Tú fært føðifráboðanina frá ljósmóðrini, eftir at tú hevur átt.
Viðvíkjandi faðirskapi, heilsufrøðisskipan, pass v.m. eru vanligu reglurnar galdandi.
Tú er vælkomin at seta teg í samband við Ljósmøðraskipanina á Landssjúkrahúsinum, um eitthvørt er ógreitt.


text:
Komandi kunningarfundir um Horizon 2020
Granskingarráðið luttekur á Atlantic Fair í Klaksvík í døgunum 12. til 14. mai. Vit fara at halda til á bási B-119 saman við Vinnuframa og Fiskivinnuroyndum.
Mikudagin 13. mai kl. 15.00 verður framløga um møguleikarnar hjá smáum og miðalstórum fyritøkum at søkja stuðul úr Horizon 2020. Eisini verður víst á stuðulsmøguleikarnar hjá Vinnuframa og Fiskivinnuroyndum.
Seinnapartin hósdagin 21. mai verður farið ígjøgnum flytføri skipanina, Marie Sklodowska-Curie Actions. Víst verður á, hvussu ph.d skúli kann verða skipaður og hvørjir møguleikar eru hjá einstøkum granskara at søkja stuðul. Eisini fer Ólavur Gregersen stjóri á Syntesa at greiða frá sínum royndum við serligum denti á nýggjastu verkætlanina við stuðli úr flytføri skipanini. Fundurin verður í Havn.
Seinnapartin mikudagin 27. mai verður kunningarfundur í Norðurlandahúsinum. Granskingarráðið hevur tá vitjan av starvsfeløgum frá Rannís úr Íslandi, sum fara at greiða frá, hvussu man í Íslandi hevur gjørt fyri menna luttøkuna í Horizon 2020. Serligur dentur verður á flytføri, tí mett verður at góðir møguleikar eru fyri stuðli úr hesi skipan. Onnur evni verða eisini umrødd.
Neyvari kunning kemur seinni, men set longu nú krossar í kalendaran.


text:
Tíðindi
-
10-01-2018
Missiónsviku faldarin 2018Missiónsvikufaldarin er nú tøkur og fæst við at trýsta HER
-
08-01-2018
Missiónsvika 2018Missiónsvikan 2018 byrjar sunnukvøldið 21. januar og heldur áfram øll kvøldini til 28. januar. Skráin verður lýst fyrsta dagin. Vit gleða okkum til Missiónsvikuna og at verða saman um Guds ríka ...
-
05-01-2018
Heimsbønarvika 2018Í sambandi við heimsbønarvikuna, byrja vit árið 7. januar við einum bønarmøti har tað verður skipað fyri bønargongu. Síðan halda vit fram við bøn í vikuskiftinum 12. – 14. januar. Hesar dagarnar...
-
01-01-2018
Gott NýggjárMeinigheitshúsið ynskir øllum Eitt gott Nýggjár og Guds ríku signing í 2018 Gleðið tykkum í Harranum altíð! Eg sigi uppaftur: Gleðið tykkum! Spaklyndi tykkara verði øllum menniskjum kunnigt! Har...
-
31-12-2017
Faldarin januar 2018Faldari fyri Januar er nú tøkur o fast við at trýsta HER
-
24-12-2017
Gleðilig jólMeinigheitshúsið ynskir øllum eini góð og gleðilig jól og Guds ríku signing í nýggja árinum, við hjartans tøkk fyri brátt farna árið. Heilsan við Luk. 2, 1-20 Men tað hendi í teimum døgum, at t...
-
01-12-2017
Faldarin desember 2017Faldari fyri Desember 2017 fast her
-
01-11-2017
Bíbliufelagið: Søgulig útgáva á føroyskum!31. oktober 2017 – sjálvan 500 ára dagin fyri trúbótina – fáa føroyingar fyri fyrstu ferð eitt Nýggja Testamenti á gerandismáli, kallað “Nýggi Sáttmálin”. Útgávan er serliga ætlað ungum og teimum...
-
31-10-2017
Martin Luther SkjaldarmerkiðSkjaldarmerkið hjá Martini Luther var ein svartur krossur í einum reyðum hjarta, sum var lagt í eina hvíta rósu á einari bláari bakgrund. Luther sjálvur týddi skjaldrarmerkið soleiðis: "Tað fyrs...
-
28-10-2017
November 2017 faldarinFaldarin fyri November 2017 er nú tøkur HER
-
27-10-2017
Kirkjuráðsvalið 7. november 2017Nú allir valevnislistar til kirkjuráðsvalið tann 7. novembur eru innkomnir, kann staðfestast, at tilsamans 228 hava stillað upp í teim 22 kirkjusóknunum, har val verður. 117 kvinnur og 111 menn. ...
-
22-10-2017
Tað verður eingin sunnudagsskúli sunnudagin 22. OktoberSunnudagin 22. oktober verður eingin sunnudagsskúli víst verður til Simbahitt í Bylgjuni í Runavík. Kórini frá Barnasangfagnaðinum syngja Rósa Danielsen hevur dukkuleik. Okkurt leskiligt verður...
-
19-10-2017
Jólapakkar til sjófólkiðTey fyrstu skipini, sum verða burtur á jólum, fara heilt skjótt, og skulu hava jólapakkarnar umborð, áðrenn tey fara. Tí hevði tað verið gott at fingið nakrar jólapakkar longu nú, sigur Torleif J...
-
15-10-2017
Video heilsan av Logos Hope
-
14-10-2017
Tørvur á fólki við útbúgving til Logos hopeTørvur á fólki við útbúgving til Logos Hope Her sæst eitt yvirlit yvir, hvørjum fólkið tørvur er á umborð á Logos Hope í januar 2018. Ynskiligt er at ein kemu...
-
09-10-2017
Tíðindir frá Christmas Child FøroyarSo fara vit aftur at finna skógveskjurnar fram fyri 2017 tiltakið. Kæru Christmas Child stuðlar og kontaktpersónar! Nú verður tað skjótt, at vit skulu finna skógveskjurnar fr...
-
02-10-2017
Stórmøtini 2017Stórmøtini "#Gleðiboðini 2017" verða í Løkshøll í Runavík í døgunum 20.-22. oktober. Skráðin fast HER
-
01-10-2017
Faldarin fyri Oktober 2017Faldarin fyri oktober er nú tøkur og fast við at trýsta á HER.
-
01-09-2017
Faldarin September 2017 er nú tøkurFaldarin fyri September er nú tøkur her
-
20-08-2017
Sunnudagsskúlin byrjar nú afturSunnudagsskúlin byrjar nú aftur, og vit gleða okkum at síggja tykkum øll aftur sunnudagin kl. 14.00. Eisini hevði tað glett okkum nógv, um fleiri nýggj andlit vóru at síggja. Tann størsta gáva...
-
07-08-2017
Bíbliuskeið verður í Nesvík 24. - 27. augustBíbliuskeið verður í Nesvík í døgunum 24.- 27. August Árliga bíbliuskeiðið hjá Heimamissiónini verður í Nesvík frá 24. til 27. august.Í ár verður tað Hans Ole Bækgaard, prestur og formaður í Ind...
-
05-08-2017
Tíðindaskriv frá Eliaskirkjuni05.08.2017 Tíðindaskriv Føroyska arbeiðið í Eliaskirkjuni, tíðindabræv summsrið 2017 Í hesum tíðindabrævi vilja vit steðga á við eitt neyðugt, men kanska gloymt o...
-
28-07-2017
Ólavsøkuaftan verður stórt lovsang og hugnakvøld í MeinigheitshúsinumÓlavsøkuaftan verður stórt tiltak í Meinigheitshúsinum kl 22.00 við andakt, lovsangi og Café. Kl 20.00 verður eisini møti við útisetum frá Eliaskirkjuni í Keypmannahavn. Tað er har vit møtast ...
-
28-06-2017
Summar ungdómsmøtini, verða felags fyri samkomur í HavnUngdómsmøtini verða felags fyri flestu meinigheitirnar í Havn í summar. Fyrsta møti verður í Filadelfia hóskvøldið 29. juni Annars verða møtini soleiðis: 6. juil Vesturkirkjuni 13. juli Oasan...
-
05-06-2017
Felags útigudstænasta verður í GundadaliAftur í ár verður skipað fyri útigudstænastu á ovara vølli í Gundadali 2. hvítusunnudag klokkan 11.00. Prestarnir í Suðurstreymi skipa fyri gudstænastuni. Havnar hornorkestur og GHM spæla. Kórið...
-
04-06-2017
Til Tansania sum trúboðararKelda: trubodin.fo Kristiana og Jóhannes Finnsson í Runavík fara í august til Tansania, har Jóhannes hevur fingið starv sum lærari. Men tey skulu eisini virka sum trúboðarar. – At virka sum trúb...
-
01-06-2017
Faldarin fyri Juni 2017 er nú tøkurFaldarin fyri Juni er nú tøkur, trýst HER
-
01-05-2017
Faldarin fyri Mai 2017 er nú tøkurFaldarin fyri Mai 2017 er nú tøkur trýst her Har tað mangla nøvn á talara, verður tað lýst her á síðuni áðrenn møti, hvør talar.
-
10-04-2017
Vitjan úr Norra. Mennandi og Gevandi frálæra!Trýst á skránna omanfyri fyri at fáa skránna stóra. Frá Heimamissiónini og PODAS er komin ein innbjóðing Góðu stýrisformenn, landstoymisformenn, starvsfólk, frítíðarstarvsfólk, høvuðsstýrisl...
-
24-03-2017
Ársmøti 2017 í Nesvík fríggjadagin 24. marsÁrsmøtið 2017 Í leguhúsinum í Nesvík Fríggjadagur 24. mars kl 20.00 Felagsungdómsmøti Finn Aasebo Rønne talar: “Farið tí og geri øll fólkasløg til lærusveinar mínar” “Fundation” syngur og...
-
16-03-2017
Heilsan frá Fríða Dam við Logos HopeHalló tit øll ! Her er ein lítil heilsan frá einum, sum fór heiman ífrá í august 2015, og sum síðani hevur verði í 18 ymiskum londum í Europa, Asia, Afrika, Suður Amerika og...
-
01-03-2017
Faldarin fyri mars er nú tøkurNú er skráin fyri mars 2017 klár at taka niður Skráin sæst her
-
26-02-2017
TeenStreet fyri øll í Runavík 24. - 26. februarTeenStreet í Bylguni 24.-26. februar Til samkomur og kirkjur TeenStreet í Bylgjuni í Runavík 24.-26. februar 2017 Í vikuskiftinum 24. til 26. februar koma hjúnini Debs og Josh Walker úr Houston, ...
-
19-02-2017
Páskamøtir 2017Í ár fara vit at hava spennandi páskamøtir í Meinigheitshúsinum. Møtini verða frá Langa fríggjadag 14. apríl til 2. Páskadag 17. apríl Langa fríggjadag 14. apríl kl 18.00Leygarkvøld 15. apríl k...
-
12-02-2017
Missiónsvika á ArgjumHesa vikuna er Missiónsvika á Argjum Skráin sæst her: Koma.fo
-
08-02-2017
Frá Luther til Facebook í Hoyvíkar kirkjuHetta er heitið á almennum fyrilestri, sum verður mikukvøldið 8. februar kl. 19.30 í Hoyvíkar kirkju í sambandi við Reformatiónsárið 2017. Sosialu miðlarnir á døgum Luthers høvdu avgerandi týdni...
-
07-02-2017
Regin Høgnesen trúboðari í 25 árRegin Høgnesen í Leirvík hevur verið trúboðari hjá Kirkjuligu Heimamissiónini í 25 ár. Hann byrjaði í starvi tann 1. februar 1992, og frammanundan hevði hann verið frítíðartrúboðari í hálvtannað ...
-
06-02-2017
Keyp Bíbliu á netinumKeyp Bíbliuna á netinum við at trýsta HER
-
22-01-2017
Missiónsvika 2017Missiónsvikan 2017 verður 22 - 29 januar Lagt er upp til eina fjølbroytta og spennandi Missiónsviku í januar. Má Gud signa Missiónsvikuna og gera undurverk. Skráin sæst her: les skránna Lat o...
-
14-01-2017
GLS leiðararáðstevnaGLS ráðstevnan sum var í Norðurlandahúsinum 13. og 14. januar varð aftur hesaferð væl vitjað. Sera nógvir góðir og gevandi fyrilestrar um leiðslu og sjálvleiðslu vóru á skránni, umframt góður fe...
-
02-01-2017
1165 jólapakkar til sjófólkiðNú fáir dagar eru eftir til jóla, kunnu vit í Føroysku Sjómansmissiónini fegnast um, at vit aftur í ár hava latið hundraðtals jólapakkar til sjófólkið.Vón og bøn okkara er, at pakkarnir skapa gle...
-
13-06-2016
Arbeiðsdagur í LeguhúsinumSum undanfarin ár, hevur verði arbeiðsdagur í Leguhúsinum í Nesvík og so verður eisini í ár. Dagurin í ár er settur til 4. juni 2016. Húsið er stórt og nógv er at fara um, so heitt verður á kvi...
-
20-04-2016
Útbyggingin í gongd í NesvíkÚtbyggingin í gongd í Nesvík. Hósdagin kl. 14:00 skrivar Kirkjuliga Heimamissiónin undir sáttmála við TN Bygging um at byggja út Leguhúsið í Nesvík. Sáttmálin verður undirskrivaður á samkomu í L...
-
18-04-2016
Rani Kjærbo í Belgia við OMRani Kjærbo í Belgia við OM Vit hava frætt frá Rani Kjærbo sum er á OM-miðstøðini í Zaventem, Belgia. Hann hevur tað gott. Latið okkum biðja fyri Belgia og fyri teimum, ið hava mist ein av sínum k...
-
18-04-2016
HM Ársmøtini 2016 í NesvíkDagur teirra sjálvbodnu Fríggjadagin 15. apríl 2016 kl. 18:00- fyri øll, ið røkja eina fasta ólønta tænastu í felagsarbeiðnum!Døgurði Upplegg v/ Jonleifi Danielsen: ”Virðið í sjálvbodna arbeiðnu...
-
17-04-2016
Pit Stop í Skálavík 29. aprílPit-Stop verður 29. apríl 2016 Pit-Stop er eitt vikuskifti fyri hjún, har vit sum pør seta tíð av til hvønn annan. Endamálið er at styrkja og menna hjúnarlagið á kristnum grundarlagi við undirví...
-
17-04-2016
Altargongd sunnudagin 17. aprílAltargongd í Havn Sunnudagin 17. apríl eru hesar altargongdir í Havn/argir: Argja kirkja 17. apríl kl. 11.00 Bergur Debes Joensen presturHavnar kirkja 17. apríl kl 11.00 Ann Dahl Hansen prestur...
-
14-04-2016
Teen Street 2016TeenStreet 2016 informatión. Minst til at hava tryggingarnummar, pass, mynd og navnið á einum leiðara í tíni kirkju ella samkomu, sum kann viðmæla teg. Prísurin fyri tannáringar er 2.100 kr, f...
-
24-03-2016
Meinigheitslega 2016Aftur í ár skipar Meinigheitshúsið fyri eini spennandi legu sum verður í Leguhúsinum í Nesvík vikuskiftið 8-10 apríl.Legan er fyri allar aldursbólkar, bæði familjur, støk og hjúnKomið og fái eitt...
-
16-03-2016
Meinigheitshúsið á FacebookMeinigheitshúsið er nú eisini á Facebook, si leinkju her
-
12-03-2016
Steen Palmqvist í Meinigheitshúsinum 11.-13.Fríggjakvøldið kl. 19.30. Evni: Freistingar á netinum.Leygardagin kl. 14.00. Evni: Tá ið børnini velja eina aðra leið.Leygarkvøldið kl. 19.30. Evni: Tá ið tað ikki er gaman at ferðast saman. (H...
-
29-02-2016
Sunnudagsskúla skrá fyrra hálvár 2016Skráin frá januar til mai 2015: 25. januar Sunnudagsskúli, við Rógva Dam 1. februar Sunnudagsskúli, Gentukórið luttekur 8. februar Sunnudagsskúli ...


text:
Umhvørvisstovan hevur dagført og endurnýggjað umhvørvisgóðkenningina av alivirkseminum hoyrandi til aliloyvi C- 20 Sørvágsfjørður. Til aliloyvi C-20 hoyra aliøkini A-83 á Sørvágsfirði og A-14 á Víkum.
Í góðkenningini hjá P/F Luna er serligur dentur lagdur á, at alingin og tey evni, sum nýtt verða í alivirkseminum, ikki hava árin á umhvørvið.
Aling á sjónum hevur ávísa dálking við sær, sum kann ávirka umhvørvið. Dálkingin stavar m.a. frá fóðri og skarni. Fóður, sum ikki verður etið, søkkur saman við skarni niður á botn, har tað kann hópast upp. Harafturat kemur ein ávís dálking frá heilivági og frá evnum, sum verða nýtt at verja aliútgerðina.
Tí er umráðandi, at øki til aling verða vald soleiðis, at dálking ikki hópar seg upp.
Aliøkið á Víkum er nýtt aliøki. Kanningar, sum eru gjørdar av aldu- og streymviðurskiftunum vísa, at sjógvútskiftið er gott. Tí metir Umhvørvisstovan, at økið kann brúkast til aling uttan vanda fyri, at dálking hópar seg upp á botni.
Treytir eru m.a. settar um, at P/F Luna ger regluligar kanningar av botninum bæði inni á aliøkinum og uttanfyri, og at alifelagið skal taka atlit at úrslitunum frá botnkanningunum í síni framtíðar aliætlan. Um tað vísir seg, at dálkingin verður ov stór, kann Umhvørvisstovan krevja at, ætlaða nøgdin at seta út verður minkað, ella seta forboð fyri, at felagið setur fisk út aftur økið ella partar á økinum.
Góðkenningin er almenn og kann síggjast her
Góðkenningin kann kærast
Tey, ið hava kærurætt, kunnu kæra umhvørvisgóðkenningina til landsstýriskvinnuna í umhvørvismálum.
Kærurætt hava tey, sum avgerðin hevur ein serstakan, beinleiðis og persónliga týdning fyri. Les meira um at kæra her.
Møgulig kæra skal sendast til Umhvørvisstovuna, Traðagøta 38, 160 Argir, í seinasta lagi mikudagin 27. desember 2017.
Um tú vil hava meira at vita, ert tú vælkomin at seta teg í samband við Lenu Ziskason, telefon 342400 ella us@us.fo
« Aftur
Nýggjársbál
28-12-2017
Norðurlendingar á Umhvørvisstovuni
05-12-2017
Alivirksemið hjá P/F Luna á Sørvágs…
26-11-2017
Endurnýtslan av burturkasti nógv øk…
23-11-2017
Yvir 7000 flogmyndir 1958 – 2016 tø…
14-11-2017
Flogmyndir úr øllum Føroyum
14-11-2017
MVG frítøka og differentieraður elp…
27-10-2017
Inngarðsútskiftingin á Strondum er …
25-10-2017
Framleiðsla av plastbátum umhvørvis…
24-08-2017
Michael K. Jacobæus er settur í sta…
11-08-2017


text:
Harvið hevði hon longu avgjørt, at verkbannið skuldi halda fram til í minsta lagi januar.
Eftir samfelagsligum trýsti tók hon hetta aftur, men tvíheldur at tað er pedagofelagið, sum hevur ábyrgdina, hóast hon fullvæl veit, at tað er umsitingarliga er ógjørligt hjá einum fakfelagið leypandi at gjalda løn til sínar limir í verkbanni, uppá so stutta freist.
Siðvenja er, at avroknað verður partana millum aftaná.
Hvar er uppskotið til ein betri løn til námsfrøðingar, sum: "fyri eina 4 ára langa útbúgving er løn teirra beinleiðis niðurgerandi" - sum Annika Olsen orðaði seg í valfundi í Miðlahúsinum.
Hvar eru íløgurnar í kvinnurnar, og fólkið, ið býr her á landi.
Ímeðan lands- og kommunukassar eru um at bresta í meirinntøkum, og politikarar klappa hvørjum øðrum á ryggin fyri størstu íløgum landsins nakrantíð, so sita tey lágløntu og venda krónunum.
Ístaðin fyri at finna eina loysn við samráðingarborðið, so roynir Annika Olsen alment ikki kennast við Føroya Pedagogfelag, ímeðan hon handan leiktjøldini trýstir og hóttir felagið, og limir tess, við óhoyrdum stigum í samband við lønarsamráðingarnar.
Hon tveitir um seg við tølum uttan hald í veruleikanum. Kommunala arbeiðsgevarafelag skal til dømis ikki fyrihalda seg til 26 fakfeløg og "hundratals milliónir av meirútreiðslum", men einans sáttmálar við 9 fakfeløg.
Tú kann ikki trýsta limirnar í Føroya Pedagogfelag, Annika.


text:
EB/Streymur vitjar Skírisdag
1. lið04-04-2017 - Jónfinn Petursson
Eitt av stóru steypaliðunum seinastu árini, EB/Streymur, er okkara næsta mótstøðulið tá fjórðingsfinalurnar um ársins Løgmanssteyp skulu avgreiðast.
Lutakastið um hvussu spælast skal í næsta umfari í Løgmanssteypinum varð avgreitt í 3-2 sendingini hjá KVF mánakvøldið.
Vit sleppa veruliga at royna okkum skírisdag, tá felagsliðið úr Sundalagnum kemur á vitjan. Hóast støðan í dag helst er væl øðrvísi enn tá teir blá/svørtu ræddu síni mósttøðulið bara við at møta upp, verður uppgávan ikki torførari.
Vit vilja sjálvandi verða við tá steypið 26. august skal handast, og skulu vit tað, mugu vit seta sundalagsmenn uppá pláss. Men, sum onkur segði, livst so spyrst.
Hinar 1/4. finalurnar eru hesar:
1304 ÍF - KÍ
1304 B36 - Víkingur
1304 NSÍ - TB/FCS/Royn


text:
Avgjaldsnótin hjá Háfoss, Vilhelmsson og Michelsen
24. november 2015
Tað hevur eydnast Háfoss, Vilhelmsson og Michelsen at kasta eina avgjaldsnót, sum allur útjaðarin er endaður í
Í 2008 hækkaðu tinglýsingargjøldini og onnur avgjøld munandi, tá Javnaðarflokkurin, Tjóðveldi og Miðflokkurin royndu at fíggja útreiðslugildið, ið tá var.
Nú Javnaðarflokkurin, Tjóðveldi aftur ráða fyri borgum, hesaferð saman við Framsókn, er støðan ikki mætari. Hugurin at økja rakstrarútreiðslurnar tykist óendaligur - og gildið skal fíggjast við lækkandi íløgum og rokningum, sum fyri tað mesta verða sendar útum miðstaðarøkið.
Færri íløgur og hægri gjøld
Í uppskotinum um fíggjarlóg 2016 hjá Háfoss sæst, at rakstrarútreiðslurnar spola ótálmaðar uppeftir, íløgurnar minka, og nýggj gjøld á fisk, alivinnu og borgaran verða ásett í ólukkumát.
Talan er um bensingjøld, diesel gjøld, tilfeingisgjøld, tilfeingisbúð, tøkugjøld, hægri gjøld til barsilsskipan, hægri gjøld til samhaldsfasta, kringvarpsgjaldið hækkar við 2% árliga og tinglýsingarrgjøld verða tvífaldað, bara fyri at taka nøkur úr rúgvuni.
Fólkapensjónin til upphøggingar
Grundupphæddin í fólkapensjónini, ið er einasta veiting til pensjónistar, sum hvørki verður skattað ella mótroknað, verður nú eisini lækkað fyri at spjaða til. Sambært løgmanni skulu parast 40 mió. kr. á hesari kontuni.
Við hesum máar samgongan støðið undan samhaldsføstu almennu fólkapensjónini til øll. Lagt verður um til eina fátækaveiting, sum eingin - hvørki ríkur ella fátækur - fer at vilja kennast við.
Óskiljandi, at Javnaðarflokkurin nú selur av arvasilvurinum við at senda flaggskipið hjá Petur Mohr Dam, sála - fólkapensjónina - til upphøggingar.
Vent í holuni
Undan valinum ljóðaði, at íbúðarmarknaðurin skuldi fjøltáttast, og at lættari fór at verða at seta búgv.
Men fyrsta íbúðarpolitiska átakið bendir á, at vent er í holuni. – Loysingarflokkarnir tvífalda enn einaferð tinglýsingargjøldini. Tað merkir, at hvørja ferð ogn ella lán verða tinglýst, skal gjaldast við kassa eitt, so 40 mió. kr. eyka verða at fíggja ein lítlan part av skjótt vaksandi rakstrarútreiðslunum.
Steinur omaná byrðu
Landsstýrið umber seg við, at tinglýsingargjøldini í okkara grannalondum, eitt nú í Danmark eru væl hægri enn í Føroyum.
Men sethúsamarknaðurin hjá okkum er ikki sum í Danmark ella øðrum grannalondum. Hann er nógv minni, og siðvenjan at seta føtur undir egið borð er nógv størri hjá okkum. Harnæst er eingin kapping millum peningastovnar um sethúsalánini. Av somu orsøk er væl dýrari at lána pening í Føroyum enn aðrastaðni.
Íbúðarpolitikkurin hjá samgonguni er tí steinum omaná byrðu, hjá eitt nú barnafamiljum, sum skulu seta búgv.
Allur útjaðarin í avgjaldsnótini hjá Háfoss, Vilhelmsson og Michelsen
Tað hevur eydnast Háfoss, Vilhelmsson og Michelsen at kasta eina avgjaldsnót, sum allur útjaðarin er endaður í.
Tey, ið seta búgv, tey sum eru noydd at koyra til arbeiðis, vinnulívið og kommunur úti um landið, verða meinast rakt.
Ein av fáu glottunum í førda politikkinum - skattalættin - tykist hanga í tunnum tráð, nú kommunurnar skulu rinda bróðurpartin uttan fulla afturbering.
Vónandi fer at bera til at steðga skilaleysu avgjaldsuppskotunum, sum floyma niðan í Løgtingið í hesum døgum.
Bjørn Kalsø
Løgtingsmaður fyri Sambandsflokkin
RN
Aftur


text:
Kommunufíggjartøl
Kommunufíggjartølini fyri árini 1993 til 2013 byggja á innsavnaðar roknskapir hjá kommununum og kommunalu stovnunum.
Í tíðarskeiðnum frá 1993 til í dag hava kommunurnar brúkt tveir leistir til roknskapirnar. Raksturin og íløgurnar vóru fram til 2009 býtt eftir virkisøkið, sum til dømis “skúla og mentamál”, “almanna og heilsumál”. Harumframt vóru tølini eisini skipaði eftir útreiðsluslag sum t.d. starvsfólka- og rakstrarkostnaðir.
Frá 2010 var innsavning av kommunuroknskapum broytt, so virkisøkini ikki kundu samanberast aftureftir. Til ber tó at greina útreiðslurnar eftir COFOG skipanini. Tað er ein altjóða frymil sum alheims hagstovur brúka.
Frá 1993 fram til 2002 høvdu kommunurnar yvirskot á rakstrinum og niðurgoldu skuld. Í 1993 skyldaðu kommunurnar meira enn 3 ferðir skattainntøkuna. Rentuútreiðslurnar hjá kommununum vóru yvir 40% av samlaðu skattainntøkunum í 1993, men minkaðu fram til 2002. Síðan tá hava rentuútreiðslurnar verið undir 5% av skattainntøkuni.
Frá 2003 og nøkur ár fram javnvigaði raksturin hjá kommununum. Fyrstu árini við lítlum rakstraravlopið. Í 2008 høvdu kommunurnar stórt rakstrarhall, og var tað serliga vegna stórt íløguvirksemi. Hallið minkaði nógv aftur í 2009, tí íløguvirksemi fall munandi. Kommunuskuldin var við árslok 2009, um helvtin av skattainntøkuni. Seinastu árini hevur kommunuraksturin javnvigað, frá 2010 til 2012 við smáum yvirskotum og í 2013 var eitt lítið undirskot.
Tað eru 30 kommunur í Føroyum, og tað er ymiskt hvussu hvør einstøk kommuna er fyri fíggjarliga og í hvønn mun tær hava gjørt íløgur seinnu árini. Í hagtalsgrunninum eru fleiri kommunufíggjartøl, bæði undir Almenn fyrisiting og tænasta og Kommunu fíggjartøl.


text:
Rio de Janeiro
Rio de Janeiro, stytt Rio (merkir Jarnbreytabýurin á portugisiskum), er næststørsti býur í Brasil, næst eftir São Paulo; í sjálvum býnum búgva umleið 6,3 milliónir íbúgvar, meðan tað í Rio og økinum rundanum búgva 12,3 mió. fólk. Býurin ber orð fyri at vera ein tann vakrasti býur í heiminum.[1]. Hann er bygdur úti við eina breiða vík, men á landsíðuni er hann innigyrdur av fjøllum, sum eru avvaksin við grønum, vøkrum skógum. Fleiri milliónir ferðafólk koma til Rio á hvørjum ári at njóta góða veðrið, at vera á sandstrondunum. Sólin sær at kalla hvønn dag í Rio de Janeiro, meðal samdøgurshitin er 24,1 °C. Til sammetingar kann nevnast, at meðal samdøgurshitin í t.d. Danmark er 7,7 °C. Í Rio de Janeiro kemur nógv ferðafólk oman á sandin at sóla sær og spæla flogbólt o.a. Best umtókta strondin í Rio de Janeiro er Copacapana. Bara góðir svimjarar fara út um lónna, tí at har rekur so hart. Standalinjan í Brasil, úr Franska Gujana til Uruguei, er 7400 km long.
Nógv skip úr ymsum londum leggja at í Rio. Í teimum nýggju býarpørtunum eru nógv av húsunum bygd upp í luftina sum í stórbýunum í USA og Evropa.
Mentan[rætta | rætta wikitekst]
Rio de Janeiro verður vertsbýur fyri Olympisku Leikirnirnir í 2016 og, saman við São Paulo, vertsbýur fyri FIFA World Cup í 2014.
Fótbóltur er tann best umtókti ítrótturin í Rio de Janeiro, har eru fimm fótbóltsfeløg í býnum: Vasco da Gama, Botafogo, Fluminense, Flamengo og América Football Club. Tað felagið av hesum fimm, sum hevur klárað seg best í brasilsku kappingini, er Flamengo. Felagið er ongantíð enn flutt niður í lægri deild. Flamengo hevur seks ferðir vunnið brasilska meistaraheitið: 1980, 1982, 1983, 1987 og 1992 og 2009.
Ein 30-metra høg Kristus standmynd er vartekin fyri býin, hon stendur á ein 8 metra høgum fundamenti á Korkovado fjallinum. Standmyndin vigar 1 145 tons.
Vinarbýir[rætta | rætta wikitekst]
Rio de Janeiro hevur hesar vinarbýir:
Keldur[rætta | rætta wikitekst]
Coordinates: 22°54′30″S 43°14′37″W / 22.90833°S 43.24361°W


text:
- Nú eru málini rokkin, og so kunnu teir bara lata havnirnar upp aftur fyri føroyskum skipum. Tað kallast, at kanadiar ynskja gott samband við Føroyar. Eg meini tað.
Tað sigur Niklái Petersen, ein av eigarunum av rækjutrolaranum Arctic Viking, sum í mong ár royndi í altjóða sjógvi á bæði Grand Bank og á Flemish Cap, sum eru undir fyrisiting av NAFO.
Frá almennari føroyskari síðu var annars lagt upp til ein diplomatiskan sigur.
- Tað er eitt týðandi frambrot, at tað er eydnast at fáa havnastongsilin settan úr gildi, sigur Poul Michelsen, landsstýrismaður í uttanríkis- og vinnumálum.
- At føroysk skip aftur fáa atgongd til havnirnar fer at koma væl við hjá føroysku fiskiskipunum, sum fiska á Flemish Cap. Somuleiðis er hetta er eitt týdningarmikið stig í viðurskiftunum millum Føroyar og Kanada. Tí Føroyar ynskja samstarv og góð sambond við Kanada, segði Poul Michelsen.
Tá Kanada stongdi sínar havnir fyri føroyskum skipum í 2002, var tað fyri revsa at føroyingar fyri ikki at fylgja kanadiska ynskinum um at steðga við allari rækjuveiði á Flemish Cap og á Grand Bank, sum liggur uttanfyri kanadiskan ræðisrætt.
Hóast Kanada kravdi, at allur fiskiskapur á Grand Bank og á Flemish Cap varð steðgaður, so hildu føroysku skipini á at fiska við vælsignilsi úr NAFO og eini kvotu, sum varð sett eftir søguligum tølum. Tá stongdi Kanada allar havnir fyri føroyskum skipum. Tað hava næstan bara verið føroysk skip á leiðunum – men nøkur íslendsk skip fiskaðu eisini, men tað var undir baltiskum flaggi.
Fiskiskapurin við Flemish Cap varð tó steðgaður í 2011, og í 2015 fekk fiskiskapurin á Grand Bank somu lagnu.
Við øðrum orðum máttu rækjuskipini finna sær aðrar leiðir. Men samstundis hvarv kanadiska grundgevingin fyri, hví havnirnar skuldu vera stongdar fyri føroyskum skipum, og helst hevur trýst verið frá kanadiskari vinnu at taka stongsulin av, so føroysk skip við toskakvotu á Flemish Cap kundu koma í kanadiska havn við fiskinum, heldur enn at sigla allan vegin til Føroyar aftur og fram.
Lesið meira í blaðnum hetta vikuskiftið


text:
Mikukvøldið hevði nýggi sjónleikurin um Pettson og Findus frumsýning í Sjónleikarhúsinum í Havn. Soleiðis sum leikstjórin tosar um sjónleik, kann tað ljóða sum um, at hann verður bundin at pallinum.
- Man elskar tað, sum man ger, og so ger man tað bara alla tíðina. Man kavar niður í prosjektini, og tað blívur eitt sindur maniskt tað heila.
Soleiðis greiðir Hjálmar Dam, leikstjóri og hesar komandi mánaðirnar Pettson í Sjónleikarhúsinum, frá, um hvussu høgt hann kann koma til at ganga upp í sítt arbeiði – og hvat kann henda, tá ið ein sjónleikur er spældur fyri síðstu ferð.
- Tá so onki prosjekt er, verður man enn meira snedigur, enn meðan man er fordjúðaður í tí. So fær man brúk fyri tað næsta, sigur Hjálmar.
- Eg veit ikki, um tað er sunt, men eg vóni, at fólk fáa okkurt sunt burtur úr tí!
Sum heild er eisini sjónleikurin nakað sera ólikamligt og tíðaravmarkað. Hetta ger saktans, at veiðan eftir hesum mystiska beistinum kann blíva eitt sindur manisk, sum ein stórur merlingur, ið bara ikki er til at fáa í land.
- Gevur tú eina fløgu út, ger ein film ella málar ein málning, so er tað nakað, sum er har. Man kann fara aftur til tað, og næstu ættarliðini kunnu fara og siga vauuuv. Sjónleikur er ein løta, og so er tað fullkomiliga burtur, greiðir Hjálmar Dam frá.
Gjøgnum árini hevur Hjálmar Dam spælt eitt ótal av sjónleikum og filmum. Hann er sjálvlærdur sjónleikari, og í 2015 gjørdi hann eisini sína fyrstu roynd sum leikstjóri við sjónleikinum Fólk og dólgar í Kardamummubýi. Hanna Flóvinsdóttir, unnasta Hjálmars, er framleiðari og spælir Findus.
Bøkurnar um Pettson og Findus snúgva seg um gamla mannin Pettson og frens hansara, Findus, ið búgva saman á einum garði og fara á ymisk ævintýr í tí sermerkta heiminum hjá Sven Nordqvist. Sviin skrivaði fyrstu bókina um teir báðir í 1984, og bøkurnar eru mettar at hava selt meira enn 13 milliónir eintøk kring heimin.
Egin tónleikur er skrivaður til hendan sjónleikin, ið skal vera fyrsti sjónleikurin um Pettson og Findus, sum er settur upp í Føroyum. Sambært leikstjóranum er eitt øgiligt arbeiði lagt í at byggja pallin.
- Alt ger hetta universið til nakað livandi. Í prinsippinum høvdu leikararnir bara kunnað sitið á reyvini og drukkið kaffi, og tað hevði álíkavæl verið áhugavert at hugt eftir, heldur hann.
Sterkt mótmæli frá dóttrini
Hóast nýggi sjónleikurin er grundaður á bókina Findus flytur heimanífrá, ið sjálv kom burtur úr einum leikriti, er innihald úr hinum bøkunum eisini tikið við.
- Tey, sum hava lisið allar bøkurnar, fara at kenna alt møguligt aftur. Um onkur bara hava lisið eina bók, so skulu tey ikki sita og onki kenna aftur, sigur Hjálmar Dam.
Og júst Findus flytur heimanífrá er ein av bókunum, ið Hjálmar Dam og unnastan Hanna Flóvinsdóttir ofta hava lisið fyri trý ár gomlu dóttur teirra. Sjónleikin hevur dóttirin tó hótt við at boykotta.
- Tá vit hava spurt hana, um hon skal fara við ommuni ella gummuni at hyggja eftir sjónleiki og síggja babba og mammu sum Pettson og Findus, so sigur hon, at nei, tað tímir hon ikki, greiðir Hjálmar Dam frá.
Hví?
- Nei, tað veit eg ikki. Eg haldi, at hon bara vil vera høvuðspersónurin, flennir Hjálmar, men vísir eisini á, at dóttirin hevur verið til venjingarnar í Sjónleikarhúsinum og er blivin góð við verðina har. Helst endar tað við, at hon fer at koma.
- Er hon komin inn í húsið hjá Pettson, so er hon ikki til at fáa út aftur.
Hjálmar sjálvur var í so gamal til at lesa barnabøkur, tá ið bøkurnar komu.
- Men eg minnist væl permurnar. Eg havi kagað eftir onkrari bók og hasum stuttligu tekningunum, sigur hann, og vísir víðari á, at tað at spæla sjónleik fyri børn er eitt heilt serstakligt fyribrigdi.
- Samspælið millum leikarar og áskoðarar er heilt fantastiskt. Onkuntíð sita tey í deyðatøgn, og man hugsar bara ”oh my god, nú spæla vit nakað illa!” Tá sita børnini har og eru púra konsentrerað, meðan onkuntíð sita tey og brøla í látri, greiðir Hjálmar frá.
Nógv arbeiði lagt í pallin
Sambært honum sjálvum er Hjálmar eisini blivin forelskaður í pallinum. Hann rósar tí teimum báðum pallsmiðunum, Nicolaj Falck og Klæmint H. Isaksen, sera nógv.
- Alt í alt er tað eini fýra vikur, sum vit hava brúkt, sigur Hjálmar.
Hóast leikstjórin, ið annars ofta sjálvur hevur verið pallsmiður, ikki hevur havt nakra høvuðsábyrgd av hesum hesa ferð, so hevur hann heldur ikki megnað at halda fingrarnir burtur.
- Eg má vera við at hjálpa, um tað so bara er at mála ella at smekka ein skrúvu inn onkustaðni. Tað er soleiðis, eg kenni meg heima á pallinum, heldur hann fram.
Er tað nakað, ið eyðkennir bøkurnar hjá svianum Sven Nordqvist, so er tað tekningarnar. Er man fyrst komin eitt sindur inn í heimin hjá Pettson og Findus, so gloymir man neyvan hesar tekningar aftur, fullar, sum tær eru, av smálutum, hugflogi og snifflum. Snifflarnir, hesi smáu verurnar, ið bert frensurin Findus dugir at síggja, minnast nokk fleiri av lesarum okkara. Í Sjónleikarhúsinum eru teir goymdir allastaðni á pallinum. Júst pallurin er nakað av tí, ið Hjálmar Dam er mest errin av í hesum sambandinum.
- Tú kanst sita har í ein heilan tíma, har onki hendir, og tú blívur við at síggja nýggj ting. Tað er gandurin við tí. Og tú kanst koma aftur næsta dag, og síggja tað frá einum øðrum vinkli, og síggja heilt nýggjar smálutur – millum annað snifflar, greiðir Hjálmar Dam frá, men strikar eisini undir, at søgan hóast alt kemur fyrst.
Og hóast Pettson og Findus er ein barnasjónleikur, so hevur søgan eina ávísa dapra síðu. Pettson er gamal drongur, ov gamal til at fáa sær familju, og frensurin er besti vinur hansara. Tá ið Findus flýtur út, gerast kvøldini á garðinum long.
- Tað mest týdningarmikla í hesum søgunum er sambandið millum Pettson og Findus. Tað er søgugongdin, hitt er smálutir, sum man umaftur og umaftur kann fáa eyga á.
Á frumsýningini mikukvøldið sótu børnini í deyðatøgn og brølaðu í látri hvørt um annað. Onkur vildi sleppa upp á pall, summi noyddust við at sparka í stólarnar hjá fólkunum frammanfyri, og kanska er ófriður nakað av tí, ið eyðmerkir góðan barnasjónleik. Ímeðan heldur veiðin eftir nøkrum likamligum fram hjá sjónleikarunum: nakað, ið man hevur bart við, nakað, ið verður verandi. Nakað, ið ikki verður etið av hávum á veg til land. Ella bara tað næsta prosjektið.
Pettson og Findus verður framsýndur í Sjónleikarhúsinum í Havn allar dagar uttan miku- og sunnudagar.


text:
Jógvan Hugo Gardar
27.02.2017 - 16:53
Eitt av reiðaríunum sum hevur striðst við at faa endarnar at røkka saman, aftaná at oljumarknaðurin kom í kreppu, er norska reiðariið Farstad Shipping.
Í dag boðar reiðariið frá at tað gevur eydnast teimum at faa fleiri avtalur uppá plass fyri fleiri av skipunum.
Fimm av PSV-skipunum hja reiðarinum hava fingið avtalur sum eru úr einum mánaði og upp til 12 manaðir langar. Hesar á norska landgrunninum. kunnu longjast um tørvur er a ti.
Eisini akkersskipið Far Sibma hjá Farstad hevur fingið eina avtalu. Skipið skal luttaka í leitiboring hjá Lundin
á norska landgrunninum.


text:
Evroparáðið
Evroparáðið er samstarvsráð fyri alt Evropa, leyst av ES. Virkar fyri at verja mannarættindi og grundleggjandi frælsi. USA hevur eygleiðarastøðu. Evroparáðið kann ikki taka avgeriðir um løgfrøðiliga bindandi sáttmálar. Ráðið ásetur høvuðsreglur til ES-nevndina at arbeiða til ítøkilig lógaruppskot. Halda fund 2-3 ferðir um árið og leggja stevnumið fyri samstarvið tey næstu árini. Ofta eru mál at avgreiða, sum fíggjar-, uttanríkis- ella landbúnaðarmálaráðharrarnir ikki hava evnað at loysa sínaámillum.


text:
Bergen
Bergen er næststørsti býur í Noregi. Á fornnorrønum varð býurin nevndur Bjørgvin. Bergen liggur á Vestlandinum í Norra. Býurin var grunnlagdur á einum grønum slætta millum tey 7 fjøllini, sum liggja rundanum býin, fyri yvir 900 árum síðani. Í ár 1600 var Bergen størsti býur í Norðurlondum við umleið 15 000 íbúgvum. Bergen hevur líka upp til okkara dagar verið ein nátturligur miðdepil fyri handil. Býurin hevur 247 746 íbúgvar (2008).
Vøkur træhús og flisalagdar gøtur eyðkenna Bergen. Í gamla býarpartinum framvið bryggjuni eru fleiri gomul træhús varveitt, og finna vit í dag í hesum húsum góðar matstovur, klædnahandlar o.l. Hesin býarparturin er eitt av best umtóktu ferðamálunum í býnum. Bergen liggur eisini bert umleið 1,5 tíma í bili frá kenda skíøkinum Voss. Náttúran er vøkur við Bergen, og skjótt er at uppliva vakrar firðir, høg fjøll ella opið hav. Í økinum er eisini eitt ríkt byggilist, mentanarlív og spennandi forminnissøvn. Eisini má nevnast stórsligna konserthúsið Grieg-hallen.
Uttan fyri býin eru fleiri oyggjar, sum verja fyri havalduni, so har er avbera góð skipahavn. Í miðøldini var hann ein høvuðshandilsbýurin í Norðurlondum, og har hildu týsku keypmenninir (hansarnir) til. Enn síggjast á bryggjuni hús, ið teir bygdu. Ógvuliga nógvur fiskur verður upplagdur í Bergen og síðan avskipaður til suðurlond. Millum og Føroyar var nógv samband fyrr í tíðini.


text:
Jacob Vestergaard
Góða mamma tað var ikki eg, fulltrúin lumpaði meg
12. Aug 2016
-Viðmerking frá Jacob Vestergaard, tingmanni. Hvat ger Sirið í Innlendismálaráðnum? Hon torir ikki at halda fast við avgerðina...
les meir
Talgild Føroyakort til fría nýtslu
10. Mar 2016
Jacob Vestergaard hevur vegna Fólkaflokkin lagt uppskot fyri tingið um at yvirtaka kort- og landmátingarmyndugleikan fyri at skapa menning og nýskapandi tiltøk á kortøkinum....
les meir
Høgni etur tað, hann sjálvur hevur havnað.
05. Jan 2016
Tað hevur verið bíðað við spenningi eftir, hvussu landsstýrismaðurin í fiskivinnumálum, Høgni Hoydal, fór at skipa fiskiskapin í 2016. Landsstýrismaðurin...
les meir
Trý valevni í Suðuroynni
15. Aug 2015
Suðuroyar Fólkafloksfelag hevur avgjørt at uppstilla Jacob Vestergaard, Mortan T. Vang og Trúgva Gudmundarson. Jacob Vestergaard hevur mestsum útí eitt sitið í...
les meir
Ein loyvisskipan er besta trygdin fyri framhaldandi vøkstri í Føroyum.
13. Aug 2015
Meðan andstøðan saman við einum parti av Sambandsflokkinum vil hava eina aðra skipan fyri fiskivinnuna enn hana, vit hava í dag, heldur Fólkaflokkurin fast...
les meir
Teir gruggaðu makrelin
15. Jun 2015
...
les meir
Sjúrður Skaale og sannleikin
12. Jun 2015
Sjúrður Skaale og sannleikin Sjúrður Skaale var tingmaður fyri Tjóðveldi, tá vit í 2010 fóru burturúr gomlu strandalandaavtaluni og setti okkum...
les meir
Fólkatingsumboðini og makrelmálið
11. Jun 2015
Fólkatingsumboðini og makrelmáliðNakað av orðaskifti hevur verið um leiklutin hjá føroysku fólkatingsumboðunum í samband við makrelmálið og støðuna, tá ES/Danmark setti handilsbann í verk...


text:
Umhvørvisstovan hevur í longri tíð fyrireikað vindmylllund í Suðuroy. Ein liður í hesum arbeiði er at meta um vindviðurskiftini.
- Í fyrstu atløgu er Porkerishagi valdur sum áhugavert øki. Í hesum døgum er vindmátimastur sett upp har og er nú klár at taka í nýtslu, skrivar Umhvørvisstovan á heimasíðu síni.
SEV hevur vegna Umhvørvisstovuna staðið fyri arbeiðinum at seta mastrina upp og stendur eisini fyri vindmátingunum, sum skulu brúkast til vindútboðið.
Væntandi verður klárt seinni í heyst at gera loyvisútboð til elframleiðslu úr vindorku í Suðuroy. Útboðið verður umleið 5 MW til støddar.
Kelda og lesið meira HER


text:
Á skránni er eisini Rudolf Joensen, ið fer at ‘fabulera’ yvir, hvar øll hugskotini í 2012 blivu av, og hvat tey hava at gera við Richard Branson, Sex Pistols, Mike Oldfield, jantelógina v.m.
Stefan í Skorini fer at tosa við teir íverksetarar, sum siga hvør sína egnu søgu frá hugskoti til málsetning. Eisini fer Heini Gaard frá Dimmalætting at hava orðið. Seinastu tíðina hevur hann skrivað um allar íverksetara ætlanirnar, ið ikki blivu til nakað. Hví tað, verður spurt.
Undir heitinum ‘Frøt er høvur av fullum maga’ verður tað sjónvarpsverturin í Spísikamarinum, Gutti Winther, sum fer at tosa um stóra potentiali við føroyska matinum.
Í steðginum veður mangt gott og nýhugsandi úr føroyska matarkovanum og besta bryggið í landinum at fáa.
Aftan á steðgin fer Ólavur Ellefsen at tosa um, hví tað er so trekt at fáa nýhugsanina á rull í føroyska samfelagnum. At hetta inniber eitt serligt álvarsemi kemst av, at tað júst er innovatión, vit skula liva av í framtíðini.
Áðrenn Ólavur Ellefsen trínur fram, fer Rani Nolsøe stutt at lýsa vinnuligu nýhugsanina í føroyska samfelagnum í søguligum samanhangi. Tað hava føroyingar als ikki verið bangnir fyri áður.
Eftir tað verða so Ársins íverkseti og vinnarin av European Business Games avdúkaði. Til seinast verður næmingafyritøkan Camping in the Rocks, sum í februar vann SkúlaFM, prensenterað.
Øll við áhuga fyri íverksetan eru hjartaliga vælkomin til tiltakið, sum er ókeypis.
Skráin fyri Íverksataradagin sæst her.


text:
Tað var Anne Lisa, sum spurdi, um vit skuldu ikki fara til Marokko. Jú, tað vildi eg fegin, so Anne Lisa og Mads og eg løgdu til brots við Viktors farmor. Tað var ein rundferð úr Casablanca norður til Rabat, síðani eysturyvir til Meknes og Fez, síðani nakað upp í Miðatlas fjøllini á suður veg til Marrakesh. Vit vóru 15 fólk og høvdu ein lítlan buss alla tíðina, og Omar koyrdi.
Tað var ein væl skipaður túrur, við eini passaligari skrá og við avtalum gjørdum frammanundan.
Flogtíðin til Casablanca úr Keypmannahavn er knappir 4 tímar. Í Casablanca sóu vit ein stóra mosku, tíverri bara uttanífrá, tí at eingin atgongd er fyri ikki muslimar. Eg havi aldrin verið í nakrari mosku, so tað eigi eg enn til góðar. Moskan eitur Hassan 2. moskan eftir abba núverandi kongin Muhammed 6. Guidin segði, at minaretin var heimsina hægsta.
Næsta stopp var Rabat, har sóu vit tann gamla býarpartin og ein andalusiskan urtagað.
Rabat er høvuðstaður í Marokko, og ein av teimum fýra kongabýunum, hinir eru Fez, Meknes og Marrakesh. Kongaríkið Marokko hevur verið til í 1200 ár, men eina tíð var tað franskt protektorat, tað helt uppat í 1956. Býarmúrar eru í øllum býum rundan um Medina, ella tann gamla býin, og flott ornamenterað portur. Portrið Bob al Mansour er tað flottasta í Marokko.
Marrokko er setra fruktagott, als ikki turt og oyðið, sum eg trúði. Tey dyrka oliven, dadlur, appelsinir og korn. Landbúnaðurin er størta inntøkukeldan í landinum, næst er so ferðavinna. Rómverjarnir bygdu ein bý í Marokku, tá ið teirra ríki var upp á tað størsta. Vit sóu útgravaða býin Volubilis.


text:
Sum vanligt var tjóðveldiscafé eftir flaggdagshaldið í Havn. Benjamin Petersen spældi og sang, og eg segði nøkur orð.
Okkara flaggsøga , sum gongur sjeytifimm (ella nítiseks) ár aftur í tíðina er væl lýst í bókunum hjá NJ Arge og aðrastaðni, so hana fara vit at lata liggja í dag. Vit fara í staðin at hyggja at, hvat eitt flagg ER og hvat tað GER....
”Eitt pinkalítið pinkuflagg at seta ’pá eitt klaver,/Og síðani hvør flaggmaður í knappholi tað ber,/Guðsdoy halloo, hallo Havnin her... ”
Hetta speiska ørindi er yrkt undir krígnum og tað er gamli landslæknin Hanus D. Joensen sum hevur yrkt.
Summi fløgg hava nøvn, okkara eitur merkið. Tað er eitt sigandi navn, merki merkir tekin ella symbol, og tað er júst tað, sum flaggið er, eitt symbol. Eitt symbol kann vera ein lutur ella bókstavur, ein litur ein formur, sum stendur í staðin fyri eitt annað, sum umboðar eitthvørt uttan fyri seg sjálvan. Ofta er tað eitt ítøkiligt ting t.d. hjarta ella akker, sum stendur fyri óítøkilig fyribrigdi sum kenslur ella hugsjónir. Eitt symbol virkar ikki, uttan at fleiri fólk eru samd um, at tað umboðar hetta ella hitt. Feløg og felagsskapir hava symbol, og handilsfyritøkur hava symbol. Men eitt tjóðarflagg er tað mest umfatandi symbolið, tað umboðar tjóðina, okkum øll – sjúk og frísk, stór og smá, homofobar og samkynd, konur og menn, vit eiga øll flaggið, eingin politiskur flokkur ella ideologi hevur einarætt til merkið.....so tað fevnir sera breitt, vit eru samd um, at Merkið umboðar Føroyar og tað, sum er føroyskt.
Tá ið eg var barn í fimmtiárunum var rættiliga vanligt á ólavsøku, at menn høvdu eitt pinkalítið føroyskt flagg í knappholinum í reversinum á jakkanum. Tað var sum ein lágmælt játtan ella eitt lágmælt mótmæli. Nú ið x faktor finalan var, veitttraði merkið millum áskoðararnar – ein ovfarakát sjónsk útsøgn, .... og nú skula føroyskir svimjarar svimja undir LEN (evropeiska svimjisambandið) flaggi, sum svimjiformaðurin segði: um tað eru ringar ella bókstavir er eitt tað sama, tá ið tað nú ikki kann vera merkið.
tað kann mann ikki júst kalla framgongd ella menning. Men nú fer løgmaður skjótt á fund við olympisku nevndina – um flaggið ella um umsóknina, sum varð send fyri 30 árum síðani, rættiliga long málsviðgerð, má mann siga.
Eitt rópa tey symbolpolitikk, tað er tá ið symbolsk lógaruppskot/symbolsk lyfti verða førd fram á tingi og brúkt og broytt , uppskot og lyfti, sum ongar veruligar broytingar gera, - við øðrum orðum : vit hoyra lyftini, síggja symbolini og vænta okkum broytingar og billa okkum kanska enntá inn, at broytingar eru hendar. Symbolpolitikkur er eitt slag av snýtipolitikki ella lumpipoltikki.
Symbolpoltikkur er ikki nóg mikið, hann ger ikki veruligar broytingar, og tó......okkurt samband er óivað ímillum symbolpolitikk og veruligan politikk, t.d. útlendingapolitikk ella uttanlandspolitikk. Kanska symbolini vísa vegin - flaggið hevði jú verið til í yvir 20 ár , áðrenn bretar strikaðu Dannebrog á skipum, og hevði Merkið tá ikki verið tøkt at brúka, ja so fingu vit kanska hatta grøna flaggið við hvítum krossi, sum fyribilsflagg....men symbolið var til, áðrenn avgerðin varð tikin, og fólk vóru klár til broytingina.
Flaggið er eitt magnmikið positivt symbol, sum vit nýta alla tíðina, - og hóast Merkið ikki enn veittrar á ST høvuðsborgini, skula vit ikki lítismeta tess týdning sum savnandi og eggjandi inspiratión – men samstundis er Merkið eisini tað symbolið sum er best hóskandi at rura okkum við. Nú ein dagin sá eg eitt føroyskt flagg á eini heimasíðu, hugsaði: wau, ein føroyskur internethandil?! Men Shiny.dk hevði Merkið við sum tekin um, at tey útflyta tollfrítt til FR, um tú keypir fyri undir 300 kr., men tey fingu meg at hyggja, reklaman riggaði. Og um vit síggja eitt føroyskt flagg á eini vøru, sum valmøguleika á eini heimasíðu, ella síggja tað á einum borði saman við øðrum tjóðarfløggum er tað so skjótt til at halda okey, fínasta slag, nú er sloppið, hatta slottið er vunnið, men tað er jú ikki veruleikin.........
Útlendingar í Føroyum hevur verið eitt nógv umrøtt evni nú í eina tíð; sum føroyskt lærari hjá summum teirra í nakrar mánaðir havi eg havt høvi at læra tey at kenna, og eri blivin eitt slag av ”serfrøðingi”, sær tað út til,...( og bara tað vísir, at vit mangla serfrøði á økinum). Bæði tíðindafólk, PH.D. granskari, politikarar og løgtingsnevnd hava sett seg í samband við meg viðvíkjandi tilflytarum í Føroyum, og tað er hugaligt, at vilji tykist vera til staðar, at fáa skipað viðurskifti fyri tilflytarar, og eg vóni ikki, at hetta er bara eitt upplop. ...Men í hesum málum munar pyntiflaggið ikki, útlendingamál er donsk, og um so James, Sasiscon og Winda og Siriporn læra seg føroyskt, so verða teirra viðurskifti í Føroyum fyrst og fremst umrødd á donskum í Udlændingestyrelsen.
Tá ið næmingarnir fingu sína váttan frá Kvøldskúlanum, var tað ein serlig gleði hjá mær at síggja fleiri teirra í føroyskum klæðum. 17 ára gamli James úr Filipsoyggjum strálaði í nýggjum føroyskum klæðum, sum nógv eisini sóu í sjónvarpinum. Ikki tað at hann nú ER føroyingur, men hann er villigur at liva og virka í Føroyum á jøvnum føti við øll hini, sum búgva her. Men knappatroyggja og spenniskógvar er ikki nóg mikið. Tað skula skúlatilboð og arbeiðspláss til og opinleiki og góður vilji frá myndugleikum og fólki annars, ... men hann var í føroyskum klæðum, eitt symbol, ein vøkur játtan ella tilsøgn.
NemID er danskt og merkir lættur samleiki (stytt: lættsam)/ ómakaleysur samleiki/ ómakleyst at vísa hvør tú ert og rita inn: tað er eyðkent fyri okkum menniskju, at vit vilja, at alt skal vera so lætt, so ómaksleyst sum gjørligt, og vit gjalda fegin prísin, sum er t.d. 1) yvirvekt og blóðproppur fyri ómaksleysan flutning, 2) børn við talitrupuleikum fyri ómaksleysa skíggjabarnapassing 3) dálkað vøtn og vatnræsi fyri superhvít klæði og ”wait for it” .....3) útflutt vitan og arbeiðspláss av landinum fyri ómaksleyst loginn.
Lættsam, sum bankamaðurin sær sum eina sakleysa, tøkniliga detalju í síni stóru fløktu forrætning – sum bara eitt login, leyst frá øllum øðrum virksemi, er ikki bara tað. Tað hevur kensluligar, tjóðskaparligar og búskaparpolitiskar hjátýdningar. Tað kenst óunniligt, at allir upplýsingar verða sendir av landinum til at goyma á onkrum amerikanskum geyma, og tað er ikki at byggja land at lata sum um, eingin KT vinna er í Føroyum. Nú ein dagin visti útvarpið at siga, at ”mín boks” hevur mist sín størsta kunda, bankarnar; teir fara ikki at nýta ta tænastuna longur.
Eitt annað er, at ein ”lættsam” er eitt, sum vit hava brúk fyri, um tað merkir EIN samleika. Alt okkara lív liva vit við tveimum samleikum/id’um, vit hava øll skulað valt millum grønt og reytt pass, tú veit : ” tað er so nógv lættari.” .....ella føroyskt koyrikort...eeh skalt tú koyra í útlandinum?? Vit hava dupultan samleika, tá ið vit koma í verðina, og lættsam ger vist einki við ta støðuna, tvørturímóti, so er lættsam mestsum klípi í okkara ”tvísam” ella ”dupultsam”.
Ein annar av okkara mongu speisku høvundum Regin Dahl tekur til í eini yrking ”men yrkadagar – halt okkum til góðar vælsignaður - yrkadagar hava vit ikki tíð”, og sipar til, at sunnu- og halgidagar og kanska flaggdagin við - dansa vit gólvleys í spenniskóm og eru rættir føroyingar..men yrkadagar.....
Eg endi við tí ynski, at vit eisini yrkadagar hava tíð at vera føroyingar og virða Merkið og royna at útvega tí fleiri rættindi afturat plássinum á skansaklædningi, klaveri og í knappholi. Eg ynski tingfólkum úr øllum flokkum hepna hond at føra ordiligan poltikk afturat symbolpolitikkinum, nú ið Merkið hevur veittrað í 75 ár. Takk!


text:
Frá 5. - 24. oktober eru øll bingjuplássini í Runavíkar kommunu opin soleiðis:
Mánadag til fríggjadag kl. 17 - 19
Leygardag kl. 14 - 19
01.10.2009
Broyttar upplatingartíðir á bingjuplássunum 5. – 24. okt.
Frá 5. - 24. oktober eru øll bingjuplássini í Runavíkar kommunu opin soleiðis:
- Ein sólskinssøga á vetri
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála


text:
Fyri seks árum síðani fingu íslendarar tann ótrúliga og ábyrgdarfulla heiðurin, at teir skuldu verða heiðurs- og ársins navn á bókamessuni í Frankfurt. Tá ið íslendski búskapurin í 2008 fór at glíða við fúkandi ferð í undanbrekkuni, vóru føroyingar so mikið stórhjartaðir, at vit veittu íslendsku brøðrum okkara eina smædna fíggjarhjálp á 300 milliónir krónur. Hetta er nógv í okkara búskapi, men ein lítil dropi í íslendsku skuldini. Ikki gekk long tíð eftir hetta, so settu íslendarar seg í samband við føroyingar, spurdu okkum, um vit vildu hava básin við síðauna av teirra á bókamessuni í Frankfurt. Íslendarar eru ofta stoltari av okkum føroyingum enn vit sjálv eru. Slíkt kann ikki noktast. Eg haldi, at vit kunnu vera stolt. Tey, ið hava verið á bókamessuni í nógv ár siga, at tey ongantíð hava fingið so nógvar fyrispurningar sum í ár. Slíkir fyrispurningar kunnu vera við til, at nakrar føroyskar bøkur koma út á einum øðrum máli.
Tey, sum ikki hava hóming av, hvat tað vil siga at fara á bókamessu í Frankfurt, teimum kann sigast, at vit fara til Frankfurtar at selja føroyskar bókmentir. Hetta at selja føroyskar bókmentir er ikki tað sama sum at selja ella keypa ein pakka av reyðum Gajoli í einari kiosk í Føroyum. Tað krevur, at øll, sum eru á føroyska básinum, tey skína og vilja draga inn á básin øll tey, sum ganga framvið. Á bókamessuni eru fýra ferðir so nógv fólk sum føroyingar í Føroyum og tey tosa øll um bøkur, so tað krevur alvorligt mussaskøði, at fanga ein at geva út, ella tosa um júst ta bókina, vit vilja hava tey at tosa um.
Øll hava knýtt nógv sambond við bókafólk í øðrum londum. Hesi sambond skulu nú røkjast og haldast.
OMR
Frankfurt


text:
Lekkur og nemmur pastarættur
Olga Arnfinnsdóttir hevur lagt hesa uppskriftina út
18. januar, 2011
Bólkur: Annað Pastarættir
Atkvøður:
Tilfar
1 posi ferskt pasta
1 pakki bacon í tern
1 pakki rivin skinka
1 - 1 1/2 ílat av súrróma 9%
3 - 5 stórir ferskir soppar
1-2 fet hvítleykur
15 minuttir at gera
Uppskriftin er til 1-2 persónar
Mannagongd
Set pasta at kóka, ímeðan steikir tú svitsar tú bacon, skinku og smátt skornar soppar á pannu, í einari lítlari grýtu við síðunar av hitar tú súrróma á lágum hita, til tað blívur til tunna sós.
Tá pastaið er liðugt at kóka, stoytir tú vatnið av og koy


text:
20 januar, 2015

Á heimasíðuni hjá nki-nettstudier er eitt breitt úrval av fjarlestrar-útbúgvingum og skeiðum. Talan er um útbúgvingar og skeið innan nógv ymisk øki og á ymiskum støði.
16 oktober, 2014

Tað ber til at taka stóran part av útbúgvingini sum byggifrøðingur sum fjarlestur.
22 maj, 2013

Til ber at taka tann ástøðiliga partin av útbúgvingini sum timburmaður umvegis fjarlestur.
06 maj, 2013

Les til el-innleggjara (installatør) sum fjarlesandi. Útbúgvingin er í Danmark.
01 april, 2013

Sum innandura-arkitektur kanst innrætta bæði fyri privat og fyritøkur.


text:
Heimasíður, App, Forrit o.a.
- heimasíður, bloggar, web-shop, portal o.a.
- app til fartelefonir, web og teldur
Appir.iPhone - Android - Windows - Web.
Hevur tú eitt gott hugskot til eina app. So er bara at senda mær eini boð, so kunnu vit taka eitt prát.
Sermenning.PC - MAC - Web.
Ser menning til Umbraco CMS skipanir. Tørvar tær broytingar ella hjálp til tína núverandi heimasíðu.
Konsulent.Tíðaravmarka arbeið.
Hevur tín fyritøka tørv á hjálp til eina verkætlan, ella hevur tú viðhvørt brúk fyri hjálp til at brúka Word, Excel ella líknandi? Ella trupuleikar við printaranum?


text:
Herning
Herning er ein býur í Miðjútlandi í Danmark. Í býnum búgva 47.765 fólk (2014) inkl. Tjørring, Snejbjerg, Lind, Birk, Hammerum og Gjellerup, sum gjøgnum ídnaðarøkini eru vaksnar saman við sjálvan keypstaðin. Hetta fólkatalið ger Herning til tann 11. størsta býin í Danmark. Herning er næstan vaksin saman við grannabýin Ikast gjøgnum ídnaðarøkið HI Park, som ligger mellem Hammerum og Ikast.
Herning er høvuðsbýur í Herning kommunu.
Søga[rætta | rætta wikitekst]
Navnið kemmur av tí eldra orðinum Hørningh (horn, tvs. ein bakke, og endingin -ing).
Harragarðurin Herningsholm varð bygdur á staðnum í 1579. Við 21 íbúgvum í 1840 var Herning langt frá at vera ein býur. Uppdyrkanin av jørðini har í økinum fyrst í 19. øld førdi til fólkavøkstur, og Herning mentist sum handilsmiðdepil fyri økið. Býurin vaks rundan um eitt tinghús og eitt apotek, og tað er annars ikki eyðkend fyri aðrir býir. Tá landsvegurin millum Ringkøbing og Silkeborg varð gjørdur í 1840-árunum og kom gjøgnum bygdina, so byrjaði bygdin at vaksa til ein bý.


text:
Vælkomin umborð
Tá tú flýgur við Atlantic Airways, miða vit ímóti at gera ferðina hjá tær so góða sum til ber.
Flýgur tú til/úr Danmark ella á NORÐ-rutunum, fært tú ókeypis vatn, leskidrykkir og kaffi/te, umframt at tað er møguligt at keypa okkurt leskiligt til matna og/ella sterkari løg fyri ein sámuligan prís.
Flýgur tú á SÓL-rutunum, bjóða vit eina lætta máltíð umframt drykkjuvørur.
Okkara mál er, at líkamikið hvar tú fert, fært tú eina góða tænastu og blíðskap, sum annars næstan hoyrir eini farnari tíð til.
Umborð á okkara flogførum situr tú væl; har er gott pláss til beinini, og setrini eru góð at sita í.
Vit ynskja tær eina góða ferð.


text:
Rókur gav mær nøkur videobond í apríl í fjør at koyra á Youtube. Har ímillum var NJM 2007 og FM 2006, sum bleiv lagt á netið í fullari góðsku. Nú er tíðin komin til Køge Open 2008. Talan er um tvey talgilt bond, ið rúma góð 23 Gb. Upptøkurnar eru býttar upp í 73 brot. Her eru tey trý fyrstu brotini.
Ferðaliðið er júst komið til Køge, klokkan 15.00 fríggjadag 24. oktober, 2008. Í Føroyum skal aðalfundur verða leygardag 25. oktober, har Jon Hestoy verður valdur nýggjur formaður. Pál, Mona, Shaila, Malan (Susvim), Kári (FS) og Elspa (Westswim) kappast í DMK, har Pál setur danskt og føroyskt junior met í 200, 400 og 1500 frí (fyrstu ferð undir 15 min). Grant Hackett steðgar officielt mánadagin 27. oktober. Paulus Wildeboer er nýggjur landsliðsvenjari í Danmark.
Í ferðaliðnum í Køge eru svimjarnir:
Poula Ø. Mohr (FS), Hildur á Fløtti (FS), Astrid Foldarskarð (FLOT), Birita Debes (FLOT), Fríðgerð Thomsen (FS), Jónfríð Hansen (FS), Jóhanna Egholm (FS), Aimée Jacobsen (FLOT), Eyðrið Hansen (FS), Eyðbjørg Jacobsen (FLOT), Joan Kristina í Jákupsstovu (FLOT), Bjørg Olsen (FLOT), Susan Jensen (FLOT), Tróndur Olsen (FLOT), Kjartan Petersen (FLOT) og Jóhan Hermann Slættalíð (FLOT)
Í Herfølge kappast Óluva Jacobsen (Ægir), Sunnleyg Eliasen (FS), Bjarta Jógvansdóttir (FS), Jóhann Heðinsson (FS), Tóki Joensen (FLOT), og Jón Arni Hjelm (FLOT).
Haraftrat eru venjarir og hjálparfólk.


text:
Hagarnir eru 22.
Eystari Húshagi, sum er 18 merkur og 8 gyllin og ber 148 áseyðir. Húshagarnir í Sumba brúka mark hjá fjallahøgunum. Gudmund Poulsen stendur fyri haganum.
Blæing, Heimaripartur, sum er 6 merkur og 10 gyllin og ber 318 áseyðir. Seyðamarkið er "framman av hálvum frá hálsi" á høgra oyra. Martin Kjærbo stendurfyri haganum.
Blæing, Miðjan, sum er 2 merkur og 10 gyllin og ber 126 áseyðir. Seyðamarkiðer "tveir bitar framman av heilum" á vinstra. Daniel P. Djurhuus og Frits Poulsen standa fyri haganum.
Blæing, Vestaripartur, sum er 4 merkur og 4 gyllin og ber 204 áseyðir. Seyðamarki er "fjøður framman av rivaðum heilum" á høgra. Eli Thomsen stendur fyri haganum.
Garðaseyður, Eystaripartur, sum er 2 merkur og 8 gyllin og ber 20 áseyðir. Seyðamarkið er "framman av rivaðum stúgvi" á høgra. Birgir Jacobsen stendur fyri haganum.
Garðaseyður, Vestaripartur, sum er 5 merkur og 8 gyllin og ber 44 áseyðir. Seyðamarkini eru "tveir bitar aftan" á høgra og "framman av rivaðum stúgvi" á høgra. Johannes Nielsen og Johan Joensen standa fyri haganum.
Garðaseyður, Syðstipartur, sum er 4 merkur og 10 gyllin og ber 37 áseyðir. Seyðamarkið er "aftan av hálvt frá horni" á vinstra. Arnfríð Hentze stendur fyri haganum.
Uttarafylgi, sum er 6 merkur og ber 48 áseyðir. Seyðamarkini eru "tveir bitar framman av heilum" á høgra og "framman av bragd" á høgra. Petur Midjord, Gunnleif Midjord og Jákup Lisberg standa fyri haganum.
Eystarafylgi, sum er 4 merkur og 11 gyllin og ber 38 áseyðir. Seyðamarkið er "mitt um rivað heilt" á høgra. Sjúrður Vestergaard stendur fyri haganum
Dalurin, sum er 4 merkur og ber 32 áseyðir. Seyðamarkið er "mitt um sýling" á høgra. Dánjal Johan Lisberg stendur fyri haganum.
Lopranshagi, sum er 6 merkur og ber 192 áseyðir. Seyðamarkini eru "tveir bitar framman av heilum" á høgra og "framman av bragd" á høgra. Petur Midjord, Gunnleif Midjord og Jákup Lisberg standa fyri haganum.
Skúvabøli, sum er 4 merkur og ber 128 áseyðir. Seyðamarkið er "framman av rivaðum stúgvi" á høgra. Birgir Jacobsen stendur fyri haganum.
Mýrarnar, Heimanrygg, sum er 4 merkur og ber 128 áseyðir. Seyðamarkið er "fjøður aftan av riving" á vinstra. Daniel Jacob Nielsen stendur fyri haganum.
Mýrarnar, Norðanrygg, sum er 3 merkur og ber 96 áseyðir. Seyðamarkið er "framman av hálvum frá horni" á høgra. Trúgvi Thomsen stendur fyri haganum.
Holmskorahagi, Heimaripartur, sum er 3 merkur og 4 gyllin og ber 104 áseyðir. Seyðamarkið "framman av hálvum frá horni" ávinstra. Bjarni Thomsen stendur fyri haganum.
Holmskorahagi, Norðaripartur, sum er 3 merkur og 4 gyllin og ber 104 áseyðir. Seyðamarkið er "biti aftan av riving" á høgra. Daniel J. Danielsenstendur fyri haganum.
Hamrahagi, sum er 5 merkur og ber 160 áseyðir. Seyðamarkið er "mitt um stúgv" á høgra. Magni Eystan Á stendur fyri haganum.
Víkarhagi, Vestaripartur, sum er 4 merkur og ber 128 áseyðir. Seyðamarkið er "tveir bitar aftan" á høgra. Johannes Nielsen og Johan Joensen standa fyri haganum. Víkarhagi,
Miðjan, sum er 4 merkur og ber 128 áseyðir. Seyðamarkið er "mitt um sýling" á høgra. Daniel Johan Lisberg stendur fyri haganum.
Víkarhagi, Uttastipartur, sum er 4 merkur og 10 gyllin og ber 148 áseyðir. Seyðamarkið er "aftan av hálvum frá horni" á vinstra. Arnfríð Hentze stendur fyri haganum.
Bláaberg sum er 4 merkur og 11 gyllin og ber 150 áseyðir. Seyðamarkið er "mitt um rivað heilt" á høgra. Sjúrður Vestergaard stendur fyri haganum.
Leitishagi, sum er 4 merkur og 11 gyllin og ber 225 áseyðir. Seyðamarkið er "lutankann aftan" á høgra. Jacob Vestergaard stendur fyri haganum.


text:
- Hetta fór heilt av sporinum, og ætlanin um býráðssal oyðilegði alt, sigur Sjúrður Olsen, formaður í vinnunevndini í Tórshavnar Býráð.
Stóra verkætlanin hjá Tórshavnar Kommunu at flyta alla umsitingina út í gomlu saltsølubygningarnar á Vestaru Bryggju og at gera ein býráðssal í sjálvari saltsiluni er slept. Ætlaða leigumálið við Smyril Line fór eisini í vaskið.
- Nú arbeiða vit við at leiga út til maritimar fyritøkur, sum upprunaliga ætlanin eisini var, og áhugi er avgjørt til staðar, sigur Sjúrður Olsen.
Sambært honum er tað eingin trupulleiki í, at bygningurin verður útleigaður til hesi endamál. Ivi tók seg annars upp eftir kæru til kommunala eftirlitið, um kommunan hevði heimild at leiga út til vinnulig endamál.
Hvussu er og ikki, so stendur kommunan eftir við eini stórari rokning fyri eina verkætlan, sum ongantíð bleiv til nakað. Alt fyrireikandi arbeiðið at leggja dekk í saltsilubygningin, so har kundi vera býráðssalur, kostaði 800.000 krónur.
- Tað vóru játtaðar 3,5 milliónir krónur til bygging av dekki, av hesum eru kr. 800.000 brúktar til projektering, fyrireiking og seinking. Tilmæli frá havnarmeistaranum: Mælt verður frá at leggja dekkið í, og at afturføra 2,7 milliónir krónur til samlaða íløgukarmin hjá Tórshavnar Havn, stendur í eini fundarfrágreiðing frá Vinnunevndini 18. apríl í ár, sum Dimmalætting hevur fingið hendur á.
Byrjaði í fjør
Tað var í september í fjør, at vinnunevndin fyrstu ferð viðgjørdi spurningin at flyta umsitingina og býráðið út á Vestaru Bryggju í gomlu saltsølubygningarnar og siluna har. Orsøkin var, at býráðið í dag húsast í fimm bygningum í miðbýnum – tað eru gamli Bank Nordik bygningurin, bygningurin á Káta Horninum, Gamla Meiarí, Gamla Posthúsinum og so Ráðhúsinum.
Uppskotið var bert at varðveita Ráðhúsið, selja restina av kommunalu bygningunum og so flyta alt virksemi hjá kommununi út á Vestaru Bryggju í bygningin, sum hevði fingið navnið Sjóvinnuhúsið.
Ætlanin var at leiga 4. og 5. hædd í bygninginum og 1550 skrivstovufermetrar fyri 2,68 milliónir krónur um árið.
Og so var tað býráðssalurin, sum kundi gerast í gomlu siluni.
“Við at byggja nýggjan býráðssal ovast í saltsiluni á Vestaru Bryggju, ber til at bjóða borgarunum og politikarunum ein virðiligan sal við nútímans tøkni- og arbeiðsmøguleikum, har møguleiki eisini verður at síggja runt allan sjónarringin, bæði innanífra og uttanífrá,” stendur millum annað í grundgevingunum fyri at gera nýggjan sal.
Alt arbeiðið at gera ein sal fór sambært umsitingini at kosta 18,3 milliónir krónur við innbúgvi og nýggjari útgerð.
Ætlanin var at byrja arbeiðið í oktober 2015, og at býráðssalurin skuldi vera klárur at taka í nýtslu á ólavsøku 2016.
Í september 2015 tók vinnunevndin eisini undir við, at kommunan slapp at leiga hølir í Sjóvinnuhúsinum, og stutt eftir tók fíggjarnevndin eisini undir við hesum. Og í oktober tók ein meiriluti í vinnunevndini undir við at leggja dekk í saltsiluna og nakrar dagar seinni, 21. oktober, tók fíggjarnevndin undir við tí sama og seinni sama kvøld varð tað samtykt á býráðsfundi.
Gjøgnumgangandi fyri alla viðgerðina hevur verið, at bara tey trý umboðini fyri Tjóðveldi hava verið ímóti – og tey vunnu stríðið, tá avtornaði.
Tá ætlanin gjørdist almenn vaks mótstøðan, og í apríl mánaði í ár kom vinnunevndin til ta niðurstøðu at mæla býráðnum frá at gera siluna til býráðssal – tað var eftir tilmæli frá havnarmeistaranum. Limirnir í vinnunevndini vóru tó ikki heilt á einum máli. Formaðurin Sjúrður Olsen og Jákup Dam ynsktu at ganga tilmælinum á møti, meðan Tróndur Sigurðsson og Annfinn Brekkstein ynsktu at taka støðu á einum seinni fundi.
Dýrar kanningar
Men tað var ikki bara bara at leggja dekk í bygningin. Jónsvein Lamhauge, havnarmeistari, sigur, at neyvar kanningina máttu gerast fyri at staðfesta, um bygningurin og undirlendið megnaðu at bera eitt dekk.
Alt arbeiðið við at projektera og fyrireika, umframt seinkingar, gjørdu, at alt hetta arbeiðið kostaði 800.000 krónur, sum vórðu tiknar av teimum 3,5 milliónum krónunum, sum vórðu settar av til arbeiðið.
Tí kunnu 2,7 milliónir krónur afturførast, um býráðið endaliga ger av at sleppa ætlanini og harvið fylgir tilráðingini frá vinnunevndini. 800.000 krónur eru sum nevnt brúktar.
- Ger býráðið seinni av at gera eitt dekk kortini, so er alt tað klárt. Tað hevði verið lættari at gjørt nú enn seinni, men tað ber til, sigur Jónsvein Lamhauge.
Kunnu leiga út
Nakað av iva tók seg upp um heimildina hjá kommununi at leiga Sjóvinnuhúsið út til vinnulig endamál, sum ætlanin hevði verið. Sum útgangsstøði má ein kommuna ikki byggja við tí fyri eyga at leiga út, og soleiðis skapa sær meirinntøkur, og hevur hon yvirskotskapasitet skal hon royna at selja hann – ber tað ikki til, skal hetta leigast út eftir marknaðartreytum.
Almannaráðið, sum hevur kommunala eftirlitið um hendi, viðgjørdi eisini spurningin og gav í veruleikanum kommununi loyvi at leiga út, so leingi annað kommunalt virksemi var í bygninginum. Tórshavnar Havn, sum á pappírinum eisini eigur bygningin, heldur til í Sjóvinnuhúsinum. Tískil er kommunalt virksemi har eins og ein yvirskotskapasitetur, sum kann leigast út.
“Tórshavnar Kommuna má tí ongantíð taka kommunalt virksemi út úr bygninginum fyri at geva privatu vinnuni betri pláss í Sjóvinnuhúsinum,” stendur millum annað í skrivinum frá Almannaráðnum.
So tað, sum kommunan nú ætlar at gera, er fult í tráð við niðurstøðuna hjá kommunala eftirlitinum.


text:
At Kostverkætlanin á B6 hevur almennan áhuga, eru tølini fyri vitjandi á síðuni seinastu dagarnar eitt prógv um. Áðrenn henda vika byrjaði, var hægsta talið nakrantíð 30 vitjandi um dagin, meðan heili 80 fólk vóru inni á síðuni og hugdu mánadagin.
Tað, at ljós verður varpað á mat til sjúklingar, kunnu vit í verkætlanarbólkinum bara gleðast um. Tað er ein vanlig misskiljing, at sjúk fólk við ringum matarlysti skulu halda seg til "sunnan" mat við nógvari frukt og grønmeti og grovum breyði. Tá matarlysturin er ringur, skal man heldur velja mat sum ost, mjólk, kjøt, fisk og sós, tí so tryggjar tú kroppinum tað neyðugu orkuna og proteinið. Hetta kann vera ein avbjóðing at venja seg við hjá bæði sjúklingum og avvarðandi.
Poula Patursson, verkætlanarsamskipari


text:
Byrta, sum nokk mann teljast millum best umtóktu poppbólkarnar í Føroyum, fer nú aftur á pall, eftir at bólkurin ikki hevur verið á palli seinastu árini. Guðrið Hansdóttir og Janus Rasmussen, sum mynda bólkin, hava roynt seg hvør sær, men nú fara tey so aftur á pall saman sum Byrta á Okkara Voxbotn 2018.
Løg sum Norðlýsið, Loyndarmál, Eydnan og Í tínum eygum hava brent seg inn í heilan á flest okkara og eru tráspæld á útvarpsrásunum. Og tær konsertirnar, ið Byrta higartil hevur havt á Voxbotn, hava víst, at Byrta er ein bólkur, sum bæði hugsar í tónleiki og framførslu og megnar at fáa allar áhoyrararnar við. Tí verður tað uttan iva ein dansiveitsla av teimum heilt stóru, tá Byrta aftur fer á pallin niðri í Vágsbotni, siga fyriskipararnir í skrivi sent miðlunum.


text:
Tað var eina ferð, at tað var púra natúrligt, tá ið man fann burturmistar lutir – um man ikki stakk teir í egnan lumma – var at lata teir inn til løgregluna. Nógv og fjølbroytt mugu tingini vera, ið gjøgnum árini eru latin inn á politistøðirnar kring landið.
Men í dag er talið av lutum, ið løgreglan tekur ímóti, bara ein tíggjundapartur av tí, ið tað var. Har føroyingar so seint sum í 2010 lótu inn 856 lutir, lótu vit bara inn 54 í fjør. Her, sum á so nógvum øðrum økjum, hava sosialu miðlarnir broytt leikreglurnar. Søgan um ein lítlan geyma, í stóra samanhanginum kanska so týdningarleys, men fyri eigaran so týdningarmikil, sigur okkum nakað um, hvussu nógv er broytt.
Tað var í februar mánaði, at Gunnleyg Durhuus misti geyman burtur. Á geymanum var ein rúgva av myndum av dóttrini, av ommusoninum, og eitt myndaalbum, ið Gunnleyg hevði arbeitt við.
- Eg hevði verið hjá pápa dóttir míni eftir nøkrum myndum. Geymin lá í taskuni hjá mær, greiðir Gunnleyg frá.
Tá hon kom til hús, var geymin ikki til at finna. Men onkustaðni vóru brúkarar á Facebook longu í ferð við at finna eigaran av geymanum. Ein maður hevði funnið geyman og hugt skjótt gjøgnum nakað av innihaldinum. Har hevði hann so sæð navnið hjá dóttur Gunnleyg, og maðurin spurdi eftir henni í bólkinum ”Mist og funnið” á Facebook.
Gjøgnum dóttrina kom so geymin skjótt aftur á rætta stað.
Lesið meira í blaðnum hetta vikuskiftið


text:
Mafian rænir ES-pening, ætlaður tilflytarum
Eitt av “stórveldunum” í ES, tað katólska (og tískil) korrupta Italia, við 60 mió íbúgvum og størri til ummáls enn Bretland, er enn illa plágað av mafiuni.
Jú fleiri islamskir innbrótarar koma til Evropa úr Miðeystri og Norðurafrika, sum Italia nú er høvuðsmóttakari av, jú meiri drýpur á øll evropeisk brotsfólk.
Mafian dugir væl at ræna pening úr so mongum, eisini ES-pening úr teim stóru játtanum, ið flóta úr Brussels til limalond fyri at hjúkla um tilflytarar.
Italska løgreglan handtók herfyri 68 mafiamenn í Suðuritalia fyri at hava framt fíggjarundandrátt fyri 36 mió evrur, t.e. um 250 mió kr, ein risa upphædd.
Millum tey ákærdu eru leiðarar í einum katólskum vælgerðarfelagskapi, ið hava misrøkt álitisarbeiðið at byggja og reka ein móttøkudepil til landastrok.
Peningasvikið er farið fram í Capo Rizzuto, í Calabria sunnast í Italia, og hevur verið kasjmaskinan hjá Ndrangheta klaninum, segði Giuseppe Governale, ovasti í politikanningini, ið 500 løgreglumenn taka lut í.
Fleiri løgreglumenn hava arbeitt í duldum innan fyri katólska felagskapin, sum vann tilboðini at byggja og reka móttøkudepilin fyri flóttar.
Flóttar og tilflytarar eru nú vorðnir eitt milliarda business fyri 100-túsundtals starvsfólk í “góðheitsvinnuni”, ið fremur islamsku hertøkuna av Evropa.
Vavið av islamsídnaðinum fer at gera tað truplari - um ikki ógjørligt – at sleppa av við hesi asocialu, analfabetisku, arbeiðsskýggjandi og í ovurmun kriminellu innbrotsfólk í Evropa.
Svindulin í Calabria sigst vera farin fram í 10 ár og hevur eisini umfatað fleiri veitarar av tilfari, vistum og mati frá fyritøkum, sum mafian eigur og stýrir.
Ein av teim fongslaðu er katólski presturin í bygdini, har móttøkudepilin liggur.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Hvussu kunnu vit tosa um og arbeiða við børnum, ungum og familjum, sum hava avbjóðingar við sálarløstum og øðrum ógvusligum avbjóðingum í sínum gerandisdegi?
Narrativa ástøðið og verkligi parturin eru nýggir hættir at lata hurðar upp í hjálpandi samrøðum um sálarløstir, og hvussu hesir løstir ávirka lívið hjá børnum og hjá vaksnum. Á einum djúptøknum skeiði, sum varir í tveir dagar, verður grundleggjandi fatanin hjá narrativa ástøðinum lýst og sett í samband við ymisk amboð, sum kunnu brúkast í arbeiðinum við børnum og ungum. Narrativi arbeiðshátturin er eitt slag av andevni móti sálarløstum, og víst verður á gongdar leiðir, har sjálvskensla og samleiki verða ment við at byggja á tað, sum sálarløsturin ikki hevur skatt. Vónin er altíð har: vit kunnu royna at gera pínuna minni, og vit kunnu styrkja vónina og tað, sum ein ynskir sær, heldur enn bara at pilka í sárinum og við hesum endurnýggja sálarløstin.
Skeiðið Narrativt ástøði og verkligur partur tekur tveir dagar, og má hvør einstakur hava ein virknan leiklut báðar dagarnar. Tað ber sostatt ikki til, bert at taka lut annan dagin.
- Grundleggjandi ástøðið og hvussu tað verður brúkt í arbeiðinum við fólk, teirra menning og samleika.
- Nýggjasta granskingin um sálarløstir og fyribyrging – hvat er ein sálarløstur og hvat ger hann við okkum?
- At síggja ein trupulleika sum trupulleikan – at duga at síggja út um trupulleikafyltu lýsingina og fatanina einum persóni. Har er trupulleikin – men ber til at hugsa um einstaka menniskjað og vónina uttan at taka trupulleikan við? Arbeitt verður við, hvussu vit kunnu tosa við hvønn annan, herímillum eksternalisering, so vit kunnu tosa um trupulleikar og viðgera teir.
- Lívstrøini. Arbeitt verður við sonevndum lívstrøum, og í einstøku kapitlunum verður ástøðið og fatan sett afturat, so kenslan av samleika og sjálvsvirði kann styrkjast – sjálvsfatan.
- Í narrativu fatanini, sum serliga Michael White hevur greitt frá, er vónin altíð til staðar. Við agency og við at duga at tosa saman, eins og við at styrkja um vónina og tað, ein ynskir sær í lívinum, kunnu vit styrkja um megina, sum er før fyri at lyfta einstaka menniskjað frameftir í lívinum.
- Tað eru altíð førleikar, ið byggjast kann á, og handan trupulleikarnar liggur ein duld vitan um tað, ið er best fyri ein sjálvan.
- Uppnýggjan og skapandi megi í arbeiðinum við teimum ungu: hvussu kunnu vit fáa eina javnbjóðis samrøður burtur úr?
- Hvussu læra vit at arbeiða á ein nýggjan hátt - innan ítrótt, í toymum, við at nýta myndberingar og við at nýta sjálva løtuna.
Hvør kann taka lut á skeiðinum?
Skeið er ætlað teimum, sum arbeiða við børnum, ungum og familjum innan barnaverndarøkið.
Tú eigur at vera til reiðar at arbeiða við tær sjálvum – saman við hinum skeiðluttakarunum. Tí verður ikki bara lurtað, men vit seta okkum eisini í spæl. Tað, sum undirvíst verður í, verður roynt á staðnum, bæði í skemti og álvara.
Barnaverndarstovan skipar fyri skeiðinum, ið verður hildið 22. og 23. februar 2018, kl. 9.00-15.30, í hølunum hjá Kommunufelagnum, R. C. Effersøesgøta 30 í Tórshavn. Kostnaðurin er 500 krónur. Áhugaði verða biðin um at boða frá luttøku hjá armgard@kf.fo sum skjótast og í seinasta lagi fríggjadagin 9. februar 2018.
Hanne Robenhagen, sum er leiðari á Suðuroyar Barnaverndartænastu, stendur fyri skeiðinum. Hon hevur, sum ein av teimum fyrstu, lokið útbúgving innan narrativt ástøði og verkligan part, í Australia í 2015. Hon hevur undirvíst kring allan heimin í evninum, og hevur gjørt meira enn 500 lívstrø saman við børnum og ungum.